
Hrvatski jezik i bliski jezici — srpski, bošnjački i 
crnogorski 


https://www.youtube.com/watch?v=RDONIhaHokU 


https://archive.org/details/hrvatski-jezik-i-bliski-jezici-srpski- 
bosnjacki-i-crnogorski-08-2022 

U ovome videu predstavljamo na znanstveno-popularan način razna lingvistička gledišta na 
problematiku hrvatskoga jezika prema drugim srodnim južnoslavenskim jezicima, dajući veći 
naglasak teorijskim modelima hrvatskih lingvista koji su tu problematiku i najviše i 
najsustavnije obradili. Pritom navodimo primjere iz povijesti i identiteta drugih jezika, napose 
turskoga, grčkoga i njemačkoga identitetski ih uspoređujući s hrvatskim jezikom. Paralele s 
drugim, neslavenskim jezicima nam pomažu da objasnimo status i identitet hrvatskoga 
jezika, primjerice usporedbom hrvatskoga i srpskoga jezičnog para s američkim i britanskim 
engleskim, i s hindi i urdu jezikom. Izlučujemo najbitnije uvide hrvatske lingvistike koji su 
razbacani po nepreglednoj literaturi. Ne ulazimo toliko u povijesni razvoj hrvatskoga jezika 
koji je cjelovito opisan u ovome videu. Pokazat ćemo kako su hrvatska lingvistika i povijest 
jezika i kulture sustavno demontirali i derogirali kako teze serbokroatizma, tako i aspiracije 
velikosrpskih jezičnokulturnih prisvajanja i posezanja. 


U početku možemo reći da hrvatski i srpski jezik nemaju zajedničkog Shakespearea, ili 
drugim riječima književni korpus ovih jezika nastao je tijekom njihovih zasebnih razvoja. 


Jasan pokazatelj hrvatskog kulturno-jezičnog kontinuiteta očit je u slučaju književnog 
kanona, kao i u stručnim izdanjima različitih autora. 


U slučaju američkog engleskog jezika, nemoguće je zamisliti američku književnost bez 
engleskog, a posebno britanskog engleskog utjecaja. Djelo Hermana Melvillea "Moby Dick" 
pod snažnim je utjecajem autorova čitanja Shakespearea; također, opus Williama Faulknera 
pokazuje snažan utjecaj Shakespearea, kao i britanskih autora Keatsa, i Jamesa Joycea. 
Na isti način, hrvatska književnost od romantizma do postmodernizma nezamisliva je bez 
hrvatske jezične baštine od renesanse do baroka i klasicizma- leksički, stilski, frazeološki: 
pokazatelj jezičnog i kulturnog kontinuiteta i nešto potpuno odsutno u srpskoj književnosti. 


Hrvatski pjesnik, filolog i političar iz 19. stoljeća Ivan Mažuranić nadopunio je i napisao dva 
nedostajuća poglavlja u epu "Osman" baroknoga dubrovačkoga pjesnika Ivana Gundulića. 
Remek -djelo Miroslava Krleže iz 20. stoljeća “Balade Petrice Kerempuha" temelji se, 
između ostalih izvora, na rječniku hrvatskog leksikografa Belostenca tiskanom u 18. stoljeću. 
Opsežan i jezično briljantan i inovativan roman “Marin", hrvatskog pjesnika, romanopisca i 
kritičara Luke Paljetka, o životu najvećeg hrvatskog renesansnog književnika, Marina Držića 
iz Dubrovnika, izravno uključuje Držićev renesansni regionalni idiom i frazeologiju u djelo 
objelodanjeno u 21. stoljeću. Hrvatski filolozi su, kao što možemo vidjeti na ekranu, unutar 
Hrvatske, nekadašnje Jugoslavenske akademije znanosti i umjetnosti, počeli 1870 -ih 
izdavati kritička izdanja srednjovjekovnih, renesansnih, baroknih i klasicističkih autora koji 
pisahu na svim hrvatskim narječjima, u posebnoj seriji pod nazivom: Stari pisci hrvatski, a 
što su tekstovi autora od 1400ih do ranih 1800ih. Suvišno je reći da među Srbima nije bilo 
sličnog pothvata, osim u nekoliko rubnih slučajeva kada su srpski povjesničari književnosti 
izričito pokušavali prisvojiti hrvatsku, a posebno dubrovačku renesansnu i baroknu književnu 
baštinu. Apsurdno je čak i pomisliti da bi kulturno istočna pravoslavna nacija poput srpske 
mogla u svom književnojezičnom kanonu posjedovati izrazito zapadnjačka književno — 
stilska razdoblja poput renesanse i baroka. Dramu Marina Držića, prvi put je u Srbiji izvelo 
Hrvatsko narodno kazalište iz Subotice, i to tek 1946. Ukratko- hrvatska književnost i kultura 
općenito, od romantizma do postmoderne, uključila je prethodnu: srednjovjekovnu, 
renesansnu, baroknu i klasicističku hrvatsku jezičnu baštinu tematski, kao i u rječniku, 
frazeologiji, višoj sintaksi i stilistici, dok u slučaju književnosti na srpskom jeziku nema 
jezičnog ni kulturnog kontinuiteta s tim razdobljima - samo farsični pokušaji kulturnog 
prisvajanja i doslovno apsurdne krađe tuđe nacionalne kulture. Zbog bliskosti modernih 
jezika, hrvatskoga i srpskoga, 5:23 nasrtljivo se pokušava, izrijekom, posrbiti i nezgrapno 
inkorporirati u srpski kanon pisane kulture velik dio hrvatske književnojezične baštine, 
usuprot svim racionalnim argumentima i zdravom razumu općenito. Velikosrpska 
nacionalno- jezična ideologija temelji se na pretpostavci da su ta dva jezika isti jezik, i to 
navodno ,srpski"; i, prema ovom pseudojezičnom kriteriju, velikosrpski svjetonazor i politika 
žele zaposjesti i osvojiti hrvatske i bošnjačke teritorije, s ciljem uništenja samobiti tih naroda, 
a poglavito hrvatskoga identiteta koji se pokazao nepremostivom zaprekom pansrpskom 
ekspanzionističkom programu. Tijekom posljednjeg rata 1990tih, Srbi su uništavali hrvatsku 
kulturnu baštinu za koju su sumanuto tvrdili da je srpska, slijedeći načelo da je jedno od 
hrvatskih narječja, štokavsko, u osnovi srpsko, tako da su po njima Hrvati koji govore tim 
narječjem bili Srbi po narodnosti, a koje je, 6:31 valjda zahvaljujući mraćnim i antisrpskim 
patološkim vatikanskim urotama spopala nigdje zabilježena kolektivna nacionalna i kulturna 
amnezija, a područje gdje žive etnički srpsko područje koje treba nasilu vratiti pod srpsku 
vlast — pod kojom nikad i nije bilo. Među Srbima je ovu ideju u razvodnjenom obliku, bez 


ekstremističkoga nasilja, ali uz podmetanja, krivotvorenja i prešućivanja karakteristična za taj 
svjetonazor zastupao Vuk Karadžić u 19. stoljeću, po principu, da ako svi Srbi govore 
štokavski, onda su svi govornici štokavskog Srbi. A prema tomu cijelo je područje 
štokavskog dijalekta srpsko etničko područje. Bilo bi slično reći da ako je danski germanski 
jezik, onda su svi germanski jezici u biti - danski. Na temelju ove ideje, u 21. stoljeću pomalo 
modificiranu kvaziteoriju zastupa srpski jezikoslovac Slobodan Remetić koji navodi da su 
hrvatski jezik i srpski jezik lingvistički jedan jezik, pri čemu misli da je taj jezik srpski, dok su 
svi ostali, što znači hrvatski, bošnjački i možebitno crnogorski, politički jezici. 08:10 Sam 
pojam ,lingvističkog jezika" je besmislen, budući da su razne grane lingvistike, poput 
genetske, tipološke ili lingvističke tipologije i sociolingvistike jednako ,lingvističke", dok 
,političke lingvistike" i nema osim u serbokroatističkim i velikosrpskim tlapnjama, a gledaju li 
se discipline teorijske lingvistike, od fonologije preko morfologije do tvorbe riječi, sintakse, 
stilistike i pragmatike, jedino je hrvatski standardni jezik, u usporedbi s bliskim jezicima 
štokavske osnovice, povijesni jezik s kontinuitetom od preko pet stoljeća u ovom obliku, a 
čega nema u srpskom i bošnjačkom. Po tom bi kriteriju, dovedenom do 
logično-karikaturalnoga zaključka, svi bliski jezici bili ili kopije ili balkansko-orijentalne 
varijante hrvatskoga. Remetić je prigodno ,zaboravio" da suvremeni hrvatski jezik posjeduje 
potpuno razumljive i tipološki-strukturno gotovo iste tekstove s kraja 15. stoljeća, dok srpski 
jezik nema ništa slično prije 19. stoljeća. Analiziramo li njegovu tezu, neizbježan je zaključak 
da je dijete starije od pra — pradjeda. 


moderni hrvatski moderni srpski moderni bošnjački 
standard 21. st. standard 21. st. standard 21. st. 

Gajev hrvatski Vukov narodni 


jes bošnjački jezik 
jezik 19. st. srpski jezik 19. st. 


= predvukovski 
Kašićev hrvatski srpski jezici 
jezik 17. st. 


Sudi li se po novijim srpskim posezanjima za hrvatskim jezikom i pisanom baštinom, 
argumentacija rasuta u tekstovima i javnim nastupima Miloša Kovačevića, Slobodana 
Remetića, Dragoljuba Petrovića, Aleksandra Milanovića, .. mogla bi se svesti na sljedeće: po 
kriterijima genetskim, tipološko-strukturnim, komunikacionim (što je srpski za 
»kKomunikacijskim") i kodifikaciono-standardizacionim (u prijevodu — 
kodifikacijsko-standardizacijskim) to je sve srpski jezik kojeg je kodificirao Vuk Karadžić 
tjekom prve polovice 19.stoljeća. 


Hrvatska je lingvistika, u djelima Dalibora Brozovića, Radoslava Katičića, Ljudevita Jonkea, 
Stjepana Babića, Ive Pranjkovića, Mislava Ježića, Ranka Matasovića, Dragice Malić, Branke 
Tafre, Dubravke Sesar, Nataše Bašić, Maria Grčevića,... te na poseban način u djelu 
svestranoga slavista i kroatista Leopolda Auburgera, dala prikaz koji sadrži srpski pristup 
kao podskup, no bez iskrivljavanja. Ovdje ne govorimo o višedimenzionalnom Auburgerovu 
prikazu koji nadilazi lingvistiku i inkorporira ju u svestrani pristup, zahvaćajući i etnologiju, 
filozofiju jezika, kulturologiju, historiografiju i druge discipline, uz već navedenu lingvistiku. 
Prikazat će se relativno jednostavan pristup temeljen na tekstovima i knjigama Brozovića i 
Katičića. U Brozovićevu orječju iz 1996. Sociolingvistika prema genetskoj i tipološkoj 
lingvistici, navedeni su i genetsko-rodoslovni, tipološko-strukturni, a posebice 
sociolingvistički kriterij koji u raznim dimenzijama obuhvaća dva posljednja kriterija srpskih 
lingvista, no i više, a nekmoli njihove povijesne falsifikate. Radoslav je Katičić u ,Novim 
jezikoslovnim ogledima" dao sličnu razdiobu, samo je umjesto šireg sociolingvističkoga 
naveo vrijednosni. Taj je pojam kasnije različito nazivan, a nerijetko i kulturno-identitetski. 
11:28 Bilo kako bilo, sociolingvistički kriterij u hrvatskih lingvista sadrži i dva kriterija na 
kojima insistiraju srpski jezikoslovci; sadrži i druge pokazatelje, poput povijesnoga 
imenovanja jezika i opsega povijesti i jezične zajednice nekoga jezika, te korpusa pisane 
riječi na tom jeziku. 


Zadržimo li se samo na posljednja dva kriterija srpskih lingvista, razvidno je da oni ustraju na 
divinizaciji djela Vuka Karadžića kao početku srpskoga modernoga jezika (u čem su 
vjerojatno u pravu); no, isto tako potpuno promašuju kad je u pitanju hrvatski jezik, budući da 
je Karadžićev ,vukovski jezik" zreloga oblika, osim u tipično srpskim naglasnim, slovopisnim, 
rječotvornim i skladoslovnim vidovima, već sadržan u hrvatskoj pisanoj kulturi, pod 
hrvatskim, ilirskim i slovinskim imenom, 12:26 u djelima pisanima za Hrvate u preko tri 
stoljeća prije pojave Karadžića. Tu je slovinsko ime za jezik, kao i ilirsko, istovjetno 
hrvatskomu, što je pokazao i hrvatski jezikoslovac i povjesnik Radoslav Katičić u tekstu: 
»slovenski i hrvatski kao zamjenjivi nazivi za jezik hrvatske književnosti", 1988. Hrvatska se 
standardizacija protegla na tri do četiri stoljeća — prvo implicitno u lekcionarima i 
evanđelistarima (Bernardin 1495., Ranjina 1507., Bandulavić 1613., Kašić 1641.,..), potom 
izrijekom u Kašićevoj gramatici 1604. i Vrančićevu rječniku 1595., 13:29 da bi se taj proces 
nakon doba katoličke obnove i baroknoga slavizma protegnuo i na sve čakavske i hrvatske 
štokavske krajeve, a potpuno i na kajkavske početkom 19. stoljeća, i da bi bio dovršen 
koncem 19. stoljeća u djelima mladogramatičara ili hrvatskih vukovaca (Brozov pravopis 
1892. i Maretićeva gramatika 1899.). Broz i Maretić su promijenili jedino hrvatski pravopis iz 
pretežno morfonološkoga u pretežno fonološki, što je i bilo u temelju hrvatske višestoljetne 
tradicije (vidjeti Maretićevu ,,Istorija hrvatskoga pravopisa latinskijem slovima", 1889.), te 
izjednačivši množinske padeže, što postoji već u Kašićevoj gramatici iz 1604. Već formirani i 
zreo jezik Mažuranića, Šenoe, Ante Kovačića, Tadije Smičiklasa, Vjekoslava Klaića... 
oslonjen na djela Marulića, Kašića, Gundulića, Kačića Miošića, Kanižlića..tu je dobio konačni 


oblik u pravopisu. 14:31 Stoga, komunikacijski i standardizacijski kriteriji srpskih lingvista 
odavno su sadržani u opisima hrvatskoga jezika kao segment sociolingvistike i povijesne 
sociolingvistike — no, za razliku od srpskih posezanja, kojima u korijenu leži frustracija što 
Hrvati imaju četiri stoljeća stariju književnost, i liturgijsku i umjetničku, na vernakularu, 
odnosno narodnom jeziku, dok kod Srba zbog povijesnih okolnosti toga nema — u djelima 
hrvatskih lingvista, koja ćemo, bar glavna, i izrijekom navesti, tijek standardizacije je iznimno 
dobro opisan u razdoblju od 16. i 17. stoljeća, dok je u srpskom slučaju sve svedeno na 
jednoga čovjeka, Vuka Karadžića koji je u toj vizuri poprimio mitsku dimenziju, dok je u zbilji 
njegov jezični zahvat u velikoj mjeri, iako ne potpuno, temeljen na hrvatskoj pisanoj kulturi, o 
čemu je govoreno u videu o ,Povijesti hrvatskoga jezika". Tek s njim je novi srpski jezik 


postao i ,ilirskim", što je bio slučaj u Hrvata stoljećima prije. 


To je kritički zamijetio i veliki hrvatski filolog Radoslav Katičić, rekavši (citat): Dogma je da je 
hrvatski književni jezik izgrađen na dijalektu. Hrvatski književni jezik izgrađen je na pisanju 
knjiga pri čemu se imitira model određenog dijalekta koji pomaže, olakšava, da književni 
jezik bude blizak onima kojima se obraća, da im bude razumljiv. ..... Vuk (je) Karadžić doista 
na dijalektu gradio književni jezik, a Kašić nije. Kašić je imao glagoljašku tradiciju, cijelu 
tradiciju hrvatskog pisanja, i onda se kada je prevodio Sveto pismo najviše naslonio na 
štokavski. Cijela naša nevolja je u tome što je Maretić primijenio Karadžićevu koncepciju na 
hrvatski jezik, a to nam paše kao prasici sedlo, da jednom citiram i Staljina. (kraj citata) 


Kulminacija je srpskih posezanja za hrvatskom književnom i jezičnom baštinom došla u vidu 
raznih deklaracija i izjava u 21. stoljeću koje su potpisale mnogobrojne srbističke katedre iz 
Srbije, Republike Srpske u Bosni i Hercegovini, kao i neke katedre iz Crne Gore - lingvisti, 
književni povjesničari i drugi uglednici srpske nacionalne kulture, a napose nakon 2021., 
kada izrijekom pokušavaju prisvojiti svu hrvatsku pisanu, a u mjeri kojoj je to uopće moguće, 
i govornu baštinu na štokavštini, a prešutno i dio velik dio hrvatske baštine na hrvatskoj 
recenziji starocrkvenoslavenskoga. 


Argumentacija je tih deklaracija i izjava iznimno niske razine, prepuna krivotvorina, istrgnutih 
citata, tlapnji, poluistina i običnih laži i izmišljotina koje su se ukorijenile u posljednja dva 
stoljeća u srpskoj kulturi, i tone samo marginalno. 


Hrvatski su filolozi od kasnog 19. stoljeća napisali povijesti vlastite nacionalne književnosti 
koje su orisale opseg i doseg hrvatske književnosti (Đuro Šurmin: Povijest književnosti 
hrvatske i srpske, 1898.; Milorad Medini: Povijest hrvatske književnosti u Dalmaciji i 
Dubrovniku, 1902., Branko Drechsler Vodnik: Povijest hrvatske književnosti 1, 1913.), a koja 
su kasnije potpuno obrađena u književnopovijesnim sintezama Mihovila Kombola, Ive 
Frangeša, Dubravka Jelčića, 18:26 Slobodana Prosperova Novaka i drugih. 


Nakon raspada Jugoslavije 1991., pa čak i nekoliko godina prije, dominantan dio srpske 
kulturne, jezične i književne elite postao je glasniji i aktivniji u tim nastojanjima, najprije 
objavljivanjem hrvatskih dubrovačkih autora, kao i hrvatskih autora s područja Boke 
Kotorske, kao navodno “srpskih" u izdanju “Matice srpske" i pompozno nazvanoj ediciji “10 
vekova srpske književnosti".Sva se ta posezanja i kulturne krađe daju lako pobiti: 

1. Dubrovačka je regionalna književnost pisana jezikom koji je mješavina štokavskog i 
čakavskog u 16. stoljeću, a dalje na zapadnoštokavskom stiliziranom dijalektu koji je 
hrvatski, a ne srpsko-crnogorski. 


2. Hrvatske su institucije i pojedinci, od Gaja do Jagića, Pavića, Rešetara, Budmanija, 
Hamma... bili ti koji su priredili kanonska izdanja dubrovačkih autora na svim poljima pisane 
kulture, dok srpski filolozi nisu u tom sudjelovali. Marin Držić, na primjer, prvi je put u Srbiji 
izveden 1946. u izvedbi Hrvatskog narodnog kazališta iz Subotice. 

3. Pravoslavna ili istočnokršćanska pisana kultura kao srpska ne može u svom pisanom 
korpusu posjedovati eminentno katoličke i protestantske stilske formacije poput renesanse i 
baroka. 

4. Sami dubrovački autori, od 1400. do 1800., nikada i nijedanput nisu nazvali svoj jezik 
srpskim, niti su se situirali u srpski književni krug, dočim svoj južnoslavenski jezik zovu 
hrvatskim, te slovinskim ili ilirskim imenom, što za njih znači jedno te isto (vidjeti tekst 
Radoslava Katičića: “Slovenski i hrvatski kao zamjenjivi nazivi za jezik hrvatske književnosti", 
časopis Jezik, 1988.). 

Također, Mario je Grčević u tekstu u ,Vijencu" 2013. pokazao kako su srpska posezanja 
povijesno i kulturno neutemeljena, dočim je hrvatsko ime u starijoj hrvatskoj književnosti 
sustavno nabrojao i obradio još 1895. anonimni publicist pseudonima Ante Split u brošuri 
naziva ,Hrvatski naslov u našoj starijoj književnosti", koja je u cijelosti dostupna na situsu 
Google books. Dubrovački su autori i pisci poistovjećivali pojmove hrvatski, slovinski i ilirski, 
što se može vidjeti iz Mikaljina rječnika, 1649., te Stullijeva iz 1810., dok su pojam ,,srpski" 
samo spomenuli (ako su ga uopće spomenuli), ne povezujući ga nikad s pojmovima ,ilirski" 
ili ,slovinski" 


5. Sve svjetske enciklopedije, na engleskom, danskom, češkom, ruskom, njemačkom, 
francuskom, mađarskom, švedskom ....pozicioniraju dubrovačku književnost u hrvatsku, i 
jedino hrvatsku, dok je srpska književnost prikazana kao i u hrvatskim književnim 
povijestima, bez ikakvih mediteranskih i srednjoeuropskih udjela i stilskih formacija. 

Stoga ta velikosrpska posezanja i kulturne krađe valja javno argumentirano raskrinkati pred 
cijelim svijetom, te politički i društveno sankcionirati. 


Srbi svoju književnost od 13. do 17. stoljeća i iz 18. stoljeća prevode na suvremeni srpski 
jezik. Hrvati iznimno primjenjuju ovu praksu u slučajevima kada je tekst teško razumljiv zbog 
tematske, intelektualne i kulturnopovijesne zahtjevnosti, a u Srbiji je to pravilo za obične 
sastavke, poetske i prozne. Dakle, u srpskom slučaju, srpskoj javnosti nije poznato kako je 
srpski jezik izgledao tijekom pet stoljeća. Na ovoj slici možemo vidjeti edicije stare srpske 
književnosti prevedene na suvremeni srpski jezik. Prikazat ćemo kroz niz povijesnih 
hrvatskih i srpskih jezičnih primjera kako su izgledali ti jezici stoljećima prije konačne 
standardizacije u 19. stoljeću, raspršujući pritom maglu oko razumljivosti ili nerazumljivost tih 
zasebnih jezika, a posebice oko njihovih gramatičkih oblika i rječničkoga fonda, što se od 
šire javnosti uglavnom skriva kroz jezične zahvate, posebno na srpskoj strani, e da bi se 
stvorila iluzija o navodno višestoljetnom srpskom koga je moderni srpski tobože naravan 
produžetak. Jedno je pitanje modernizacije izdanja starijih tekstova, što je posve legitimno, a 
drugo je sustavno prikrivanje izvornika kroz suvremena izdanja. 


Može se dati nekoliko primjera iz hrvatskih vrela pa iz srpskih vrela starije dobi da se vidi što 
je bio hrvatski, a što srpski jezik. To su kako ova slika prikazuje dva odvojena književna 
korpusa. Posve je razumljiv hrvatski tekst “Muka svete Margaritee", što je latinska legenda o 
svetoj Margariti nastala u srednjem vijeku, a potom se u prijevodima širila. Hrvatski je 
prijevod sačuvan u Pariškom zborniku iz tisuću tristo sedamdeset i pete i u Oksfordskom 


zborniku s početka petnaestog stoljeća, oba su sačuvana na glagoljici. Pretpostavlja se da je 


hrvatski tekst nastao oko tisuću tristo i pedesete na zadarskome području, a donosimo ga, 
samo djelomice, bez prijevoda i izmjena, samo novom grafijom, kako je izdan u više 
zbornika, a napose u antologiji “Hrvatsko srednjovjekovno pjesništvo“ iz dvije tisuće i desete. 
"Bude sveta Margarita ovce pasti i pasući bude pisam peti ovako: Trava rest e, cvate cvitak, 
rest e zdravje, dobar žitak; pasite se, ovce zdrave, zelene je dosta trave, ne straš'te se vuka 
ljuta ni ovoga moga pruta, pas'te s mirom po tom polju da ste site sve na volju! Po travici toj 
zeleni ja ću brati cvit rumeni te r ću sebi venčac viti dokle trava vas nasiti. Pasite se, ovce 
mile, sve ste lipe, sve ste bile, rosna trava rest e svuda, nabrizgajte mlika čuda! Pasite se 
prez obzira da pastirom date sira, kli češljaju vaši runi da su lipa vlasa puni. Pastiri vas hot e 
prati, bistre vode napaajati da vam na prud paša bude, ne bledite, pas'te svude!", kraj citata. 


Srbi svoje autore od trinaestog do sedamnaestog i osamnaestog stoljeća po pravilu ne 
tiskaju u izvornom obliku, nego samo u prijevodu na moderni srpski, budući da bi taj jezik bio 
praktički nerazumljiv. Korektan bi bio pristup izdati paralelno izvorni tekst i prijevod na 
suvremeni jezik, što čini hrvatska filologija u slučajevima teže razumljivosti- no u srpskoj 
javnosti toga nema, pa šire pučanstvo i ne zna, osim rijetkih zapisa, kako je izgledao srpski 
književni jezik u preko pet stoljeća. Jedno je modernizirati i ujednačiti slovopis i pravopis, te 
tako učiniti orječje pristupačnim, a posve drugo doslovno prevesti tekst na drugi jezik. 

Tako prevedena srpska književnost izdana je kao “Srednjovekovna srpska književnost", 
pokrivajući razdoblje do sedamnaestog stoljeća, kao i zbirka “Stara srpska književnost u 
dvadeset i četiri knjige", izdana tisuću devetsto osamdeset i osme godine - sve u prijevodu. 
Nije lako doći do književnih - za razliku od filoloških specijalističkih izdanja- srpskih tekstova 
iz toga doba, no primjerom bi mogao poslužiti zapis na kamenom stupu na Kosovu, pripisan 
srpskom despotu Stefanu Lazareviću i datiranom oko tisuću četiristo i desete, kojeg 
donosimo u latiničnom prijeslovu: citirajmo "Človeče, iže srpskije zemlje stupaje, prišlac li 
jesi ili sušti tu, kto jesi i čto si, jegda prideši na polje sije ježe glagoljet se Kosovo, i po vsemu 
uzriši plno kostij mrtvih, taže i s njimi kameno jestastvo, mene krstovaobražena i 
znamenana", završen citat. 


U razdoblju nešto ranijem, možda dva do tri desetljeća prije citiranog teksta Stefana 
Lazarevića, čitamo u Vatikanskom hrvatskom molitveniku, iz zbornika kojeg je dvije tisuće i 
četvrte Dragica Malić za ediciju Hrvatske akademije znanosti i umjetnosti, priredila u okviru 
djela naziva "Stari pisci hrvatski" tekstove biblijskih psaa lama, na primjer, citiramo, 27:31 
"Riječi moje u uši primi, Gospodine! Usliši upijanu moju! Usliši glas molitve moje, kraju moj i 
Bože moj, jer e tebe moju, Gospodine! Sjutra uslišiš glas moj, sjutra nastoju teb-je i vidu jere 
ne bi hotio Bog zloće tvoje. Ne pribiva polak tebe žalac ni ostani nepravedni prid očima 
tvojima. Nenaavidio si, Gospodine, svijeh koji nastoje u zloću, pogubi onijehi koji govore 
lažu. Muža krvnika i boljezniva pogrdi Gospod. Ja bo u veličastvo milosrdja tvojega unidooh, 
Gospodine, u dom tvoj. Poklonih se svetomu templu tvomu s strahom tvojim. Privedi me, 
Gospodine, u tvoju pravdu zaradi neprijatelja mojih. Ispravi prid licem tvojim put moj. Jer e 
nije u ustih njih pravde, a srce njih taštivo jest. Grobovi smrde, duša njih boliznivijem 
razmože se. Sudi ih, Gospodine! ", završen citat. 


Još je to razviidnije u hrvatskom jeziku šesnaestog i sedamnaestog stoljeća, na primjer u 
Dominka Zlatarića i Matije Divkovića. U Zlatarićevoj posveti Zrinskomu, iz tisuću petsto 
devedeset i sedme, jezik je ovaj, citiramo, "Elektra tragedija. Ljubmir pripovijes pastirska. I 
ljubav i smrt Pirama i Tizbe, iz veće tuđijeh jezika u hrvacki izložene... Prisvijetlomu i 
priizvrsnomu gospodinu, Gospodinu Đurđu knezu Zrinskomu, svjetniku cesarova 


veličanstva, vladaocu nad blagom krune Ugarske na Dunaju, momu gospodinu vazda 
počtovanomu. Zato bivši tijem naslađenjem ganut, je s njekoliko godišta, i za obogatit 
također ovi naš jezik kojomgodi stvari ka je dostojna da se čti, prinesoh iz latinskoga 
pastijersku pripovijes Tassovu, pjesnivca u oni jezik toliko scijenjena, koliko mnim da svak 
zna; i dovedši ju na izvrsnos, koliko mi od onije nezrelijeh ljeta biješe dopušteno, dah ju na 
svijetlo, prikazavši ju jednomu vlastelinu od našijeh, vijećniku prvomu komu dosta bijehu 
ugodni ovaaci trudi. Stavih se zatijem s jednakom požudom učinit Hrvaćku Grkinju Elektru 
Sofoklovu...", završen citat. 


U izdanju Divkovićeva “Nauka krstjanskog" iz dvije tisuće i devetnaeste, prvotiskanoga 
tisuću šesto i jedanaeste, izdanome na bosančici i latinici, jezični tip je kako slijedi, citat, 
"Bješe jedan čovjek koji svojijem pravijem drugom bješe mnogo vrijeme pribivao u mijeru i 
ljubavi. | poče đavao ova dva druga vele kruto napastovati da bi se ovjesili i na toj dovede da 
oboodvoje odredi i odluči u svomu srcu da se objesi za uteći sega svijeta tuge i nevolje. | 
tako radi ove napasti i taakee zle i strašne odluke obodvoje bješe vele tužno i sumorno, 
neveselo i žalosno, tako da ni mogahu piti, ni jesti, ni spavati. | tako stojeći poče jedno 
drugoga pitati govoreći: "Što tako sumorno i neveselo stojiiš?". Otgovorivši muž reče: "Svrhu 
svake stvari želim da mi se objesiiti." Otgovorivši žena reče: "Takojer i ja". | tako se 
zgovoriše i zamčice pripraviše čijem se objese. Reče žena mužu: "Gospodine, daj da se 
napijemo najpri onoga dobroga vina u ime Isusovo, štono smo sahranili s novoga vinograda, 
od koga nijeemo još te piili i ne znamo kakovo je. Napijmo ga se da se opivši lašte umremo". 
Muž se obradova i reče: "Napijmo se!" | kada donese vina i da mužu; i prije negoli poče piti, 
prikrsti se kako bješe običajan vazda učiniti govoreći: "U ime Isusovo pijmo!" | napivši se, da 
ženi. | kada se napiše u ime Isusovo, tako i po ti način pobježe đavao od njih i svekolika 
napast đavaoska otiđe i otstupi od srca i od pameti. | ne ktješe izvršiti zle misli i odluke, nego 


se skrušivši i ispovidjevši, časno i počteno svoj život svršiše", svršetak citata. 


Od kraja sedamnaestog do prve trećine devetnaestog stoljeća razlika među hrvatskim i 
srpskim književnim jezicima se još više povećala importom ruskih i ukrajinskih knjiga, te 
rusifikacijom srpskoga jezika, što je i kod unekoliko ponarodnjenoga jezika Dositeja 
Obradovića dovelo do jasne razlike prema hrvatskomu onoga doba. Citirajmo Dositejevo 
PREDUVJEDOMLJENIJE, iz djela Dositej Obradović, Život i Priključenija, drugi dio iz tisuću 
sedamsto osamdeset i devete, citat, "Basna da sam hoteo više prevoditi, našao bih tri i četiri 
kraat jošt toliko ili i veće čislo. No ja, izabravši samo one koje su meni najugodnije bile, proče 
sam drugima ostavio da s vremenom prevode i izdaju. Nameravajući obače da ovi tom bude 
najmanje od 25 ili 30 tabaka, za ispuniti ovo čislo pridodaću ovde neka od mojih pisma koja 
se kasaju do mojih priključenija. Različni od naše nacije i usmeno i pismeno pouštavali su 
me da preduzmem opet ovu materiju i, 33:59 na moje izvinovljenije da bih ja rad što bolje i 
poleznije izdati, jedan moj ljubezni prijatelj zaprosio me da mu u našem vzaajmnom pisma 
sootvjetstvovaniju naznačujem sto znanja dostojnije od mojih događaja, koje ja od nekoliko 
vremena i ispolnjavam. Imajući, dakle, kopije pri sebi i hoteći, kako sam poviše rekao, da mi 
ova knjiga veća bude, radi dve pričine naumio sam priložiti ovde neka od ovih mojih pisama. 
Prvo - za ispuniti od časti volju svima onima koji su to isto zaktevali, a drugo, koje je meni 
najvažnije i srcu mojemu, poželateljnejše i dražajše, za predati večnomu vospominaniju 
potomkov naših imena mojih ljubimeejših prijatelja i blagodjetelja koje je preblagi božji 
promisal za orudija svoja upotrebio i meni u mojim stranstvovanijam i pretprijatijam črez njih 
pomogao", završen citat. 


S druge strane, navodimo tekst hrvatskoga pisca Andrije Kačića Miošića, tiskan preko tri 
desetljeća prije Obradovićeva, to je njegova čuvena knjiga iz tisuću sedamsto pedeset i 
šeste, hrvatski bestseler, Razgovor ugodni naroda slovinskoga, Pisma od bana Zrinovića i 
cara Sulemana trećega, koji obside Seget un garski i pod njim umri na tisuću petsto 
šezdeset i šeste, citat, "Suleman se razbolio biše u bijelu gradu Carigradu. Pitaju ga paše i 
veziiri: "Što je tebi, care gospodare? Koja ti je bolovat nevolja? Ali ti je starost dodijala ali 
junak Zrinović Nikola devet godin s tobom bojak bijuć?" Odgovara care Sulemane: "Prod'te 
me se, paše i veziri! Nije meni starost dodijala, već nevirni Zrinović Nikola, koji razbi Ali-pašu 
moga pod Segetom - on se ne bilio! - ter isiče svu vojsku njegovu i porobi Bosnu do Fojnice. 
Sada nejma većega junaka u Turčina ni u kauurina ni žešćega meni dušmanina od Nikole 
Zrinovića, bana. Nit ću živit ni veseo biti, dok ne smaknem dušmanina moga Zrinovića, bana 
rvatskoga, koji mi je puno dodijao", završen citat. 


U polemici koja se bila rasplamsala sredinom devetnaestog stoljeća, kad su Srbi, povodeći 
se za fantomskim konstrukcijama i lutanjima rane slavistike Dobrovskog i Šafarika, te 
raspaljeni polemičkim iskazima Vuka Karadžića pokušavali - a što se proteglo do današnjih 
dana - prisvojiti svu štokavsku, a nekad i čakavsku pisanu kulturu hrvatskoga jezika - 
hrvatski su Ilirci odmjereno, no odlučno reagirali. Na primjer brat Ivana Mažuranića, Antun 
Mažuranić, godine tisuću osamsto pedeset i šeste, u predgovoru “Ilirskoj čitanci" piše, citat, 
37:09 "Pervi od Serbaljah pokušao je Obradović, umro tisuću osamsto i jedanaeste, da piše, 
koliko je umio, narodnim hervatskim jezikom. Od onoga doba trajala je medju Serblji dugo 
vremena borba, kako treba da se piše, nu sada već napokon i oni, i to najvećma delovanjem 
Vuka Stefanovića, obćenito priznaju načeelo, da se ima pisati narodnim jezikom, ter su 
počeli spoznavati da je sva prava hervatska literatura ujedno i njihova, samo što ju oni 
svojim imenom Srbskom nazivaju", završen citat. 


Bogoslav je Šulek, u tekstu “Srbi i Hrvati", objelodanjenom u beogradskom listu Neven tisuću 
osamsto pedeset i šeste, pomirljivo pokušao stišati strasti, no navevši ipak, uz primjere, da 
je jedino kod Hrvata “štokavski jezik cvatio". 37:04 Osobito bijahu Dubrovčani u srednjem 
viJeku gotovo jedini trgovci u turskom carstvu, poznavajući svaki kut njegov; po imenu pako 
bijahu u neprestanom odnošenju sa srbskimi vladaoci, s kojimi su bili toliko ugovorah učinili, 
i uviJek sa Srbi trgovali. Oni su dakle i Srbe i njihov jezik dobro poznavali. Da vidimo paako, 
kako su svoj književni jezik zvali! Evo u tu svrhu naslovah od njekoliko starih knjigah", 
završen citat. Na slici vidimo ta djela koja je Šulek nabrojao, gdje smo crvenom bojom 
označili naziv jezika u naslovima tih djela, naziv je hrvatski, tu je deset djela s nazivom 
hrvatski od Marka Marulića iz Splita s početka šesnaestog stoljeća sve do Beernaardina 
Pavlovića iz Dubrovnika iz sredine osamnaestoga stoljeća. Vratimo se na Šuleka, nastavak 
citata, 38:08 "Mogao biih nanizati cielu povorku od knjižnih naslovah, kojih pisci življahu u 
raznih hrvatsko-dalmatinskih mjestih, a svi zovu jezik svoj hrvatskim, ili što im je istovjetno, 
slovinskim; pa nećeš nači knjige pisane glagoljicom ili latinskom abecedom, koje pisac bi bio 
jezik svoj srbskim prozvao, dapače knjige pisane i tiskane tako zvanom bosanskom ćirilicom, 
zovu jezik svoj takodjer hrvatskim ili slovinskim, a ne srbskim. Pa kako bi ga i mogao bio 
hrvatski pisac srbskim krstiti, kad su ono doba sve do novijega vremena Srblji pisali njekom 
smjesom od crkvenoga narječja, koju su oni serbskim ili serbičeskim jezikom zvali? U 
književnosti je štokavski jezik sve do ovoga vijeka samo kod Hrvatah cvatio“, završen citat. 
Te su se polemike otegle i kroz obje Jugoslavije. Pokazatelj da sve baš nije idilično bijaše 
polemika koja se vodila u partijskom listu "Borba" tisuću devetsto šezdeset i sedme, a u 
povodu nekih struja beogradskoga filološkoga fakulteta da se ponovo uvede udžbenik Pavla 


Popovića o "staroj srpskoj književnosti" kao standardni sveučilišni udžbenik. Ta je polemika 
citirana i većinom prepričana u ratnom broju časopisa "Dubrovnik" iz tisuću devetsto 
devedeset i druge, a koji izdaje Matica hrvatska; autor je teksta Vladimir Košćak, jedan od 
sudionika polemike. 


Iza pokušaja "reanimacije" udžbenika Pavla Popovića stajala je velikosrpska klika koja je 
kasnije i orkestrirala Memorandum, poglavito akademik Dragoljub Pavlović. U početku se 
činilo da se radi o nevino-zbunjenom propitivanju, no vrlo je brzo postalo jasnim da je bačen 
probni balon za ideologiju resrbizacije. Javio se s hrvatske strane povjesničar Trpimir Macan, 
dokumentarno navodeći podatke iz starije povijesti o hrvatskoj etničkoj pripadnosti 
Dubrovnika, ovdje valja napomenuti da je znak nečeg patološkog da nekakvi povjesničari i 
pisci moraju "dokazivati" nacionalnu pripadnost. Sama je ta situacija patološka. Na to su se 
javili hrvatski renegati koji su postali Srbima, Petar Kolendić i Hvaranin Jorjo Tadić, obojica 
beogradski profesori, s navodima koji su trebali pobiti Macana. Na to se žestoko obrušio 
sam Košćak nizom citata iz literature u kojima se spominje hrvatsko ime i hrvatska 
identifikacija starih Dubrovčana. Nastalo je zatišje i prikupljanje snaga, a konačnu racionalnu 
riječ je dao beogradski profesor Miodrag Popović, dvadeset i osmog prosinca tisuću 
devetsto šezdeset i sedme, ugledni povjesničar srpske književnosti, stručnjak za srpsku 
književnost epohe romantizma i Vuka Karadžića - sam je Popović kasnije navukao odijum 
srpske javnosti, u doba Miloševićeve histerije, svojim kritičkim tekstovima o srpstvu na 
Kosovu. 

Da bi se vidjelo pripada li dubrovačka književnost hrvatskoj ili srpskoj književnosti, Popović 
kaže da je treba usporediti s hrvatskom i srpskom književnosti šestnaestog i sedamnaestog 
stoljeća, i to po jeziku, pjesničkim i stilskim svojstvima te po njezinu općem duhovnom i 
idejnom smjeru. 

Popović je korak po korak prošao te točke, citiramo prema Košćaku, časopis Dubrovnik, 
tisuću devetsto devedeset i druge, citat, ,Jezik prvih dubrovačkih pjesnika, kao što je 
poznato, ima mnogo čakavskih osobina koje su, po svemu sudeći, dolazile iz susjedne 
čakavske književnosti. S druge strane, mnoga djela, proza i kasnije pjesnička djela, pisana 
su uglavnom štokavskim ijekavskim jezikom. U to vrijeme, međutim, Srbi imaju drugi 
književni jezik: srpskoslovenski na kome su i u šesnaestom i sedamnaestom vijeku napisali 
mnoga književna djela.“... ,U toku osamnaestog vijeka u jezičkom pogledu srpska 
književnost će se još više udaljiti od dubrovačke.“... ,U pjesničkom i stilskom pogledu 
dubrovačka književnost čini cjelinu s hrvatskom književnosti u Dalmaciji i primorju. U 
hrvatskoj literaturi dominira renesansa i barok, a stara srpska književnost i ova šesnaestog i 
sedamnaestog vijeka slijedi bizantinsku tradiciju i ima vlastite pjesničke i stilske odlike.“,U 
općim stilskim i jezičkim odlikama nema na primjer ništa zajedničko između senzualne 
poezije Šiška Menčetića iz pseudopetrarkističkog zbornika Dinka Ranjine iz tisuću petsto i 
sedme i Krušedolčeve “Službe Maksimu' ispjevane petnaestak godina kasnije. Sasvim je 
drukčiji — i tematski i idejno i poetski pristup historiji u Gundulićevu 'Osmanu' od tisuću šesto 
dvadeset i osme do tisuću šesto trideset i osme od pristupa Pajs ija u 'Žitju Stevana 
Prvovenčanog iz tisuću šesto dvadeset i devete. Kakve sličnosti ima između komedija 
Marina Držića i naše pravoslavne, srpskoslovenske retorike?“, završen citat. Zaključak 
Popovića glasi: ,Kao što se vidi, dubrovačka književnost šesnaestog i sedamnaestog vijeka 
po jezičkim, pjesničkim i idejnim svojstvenostima uklapa se u hrvatsku književnost i čini njen 
sastavni dio. Zato je prirodno što je nova hrvatska književnost spontano pošla za njom i što 
srpski pisci osamnaestog vijeka nisu imali nikakve veze s dubrovačkom književnošću", 
završen citat. 


U pojedinom jeziku neka strana riječ može se udomaćiti i postati dio jezičnog standarda toga 
jezika. Ovdje vidimo ilustrirani prikaz sustava hrvatskoga jezika. On se temelji na 
starocrkvenoslavenskom i latinskom. Osim toga i na trima klasicima iz organskih dijalekata, 
čakavskim, kajkavskim i štokavskim klasicima, to su ova tri crvena kružića. Na hrvatski jezik 
utječe i strana književnost, svjetski klasici koji su i danas u lektiri u školama, a taj kružić 
simbolizira ulaz tuđica koje s vremenom postaju dio hrvatskoga leksika, tu treba razlikovati 
podrijetlo riječi te jeli ona ili nije dio standardnog jezika. Tu se vide i mjesni govori i 
interdijalekti, koji mogu utjecati na klasike u organskim dijalektima pa mogu s vremenom 
doći i u standardni jezik. Vratimo se na devetnaesto stoljeće. Prije svega, nije postojao 
prekid u leksiku ili ti ječniku hrvatskog jezika u devetnaestom stoljeću. To se vidi iz rezultata 
austrijskih službi koje su pokušavale utvrditi političku komponentu ilirskog ili narodnog 
preporoda. O tome nas je izvijestio Radoslav Katičić u svojoj knjizi Hrvatski jezik iz dvije 
tisuće i trinaeste. Balkanska komisija Austrijske akademije znanosti analizirala je dvije 
političke brošure ilirskog pokreta iz prve polovice četrdesetih godina devetnaestog stoljeća, 
prije sloma revolucije i sloma ilirskog pokreta tisuću osamsto četrdeset i devete. Izvukla je 
tristo dvadeset i dvije riječi koje se odnose na vlast i državu. Utvrdila je da se dvjesto 
pedeset i dvije riječi ili sedamdeset i osam posto riječi odnosi na tradicionalni hrvatski leksik, 
a za sedamdeset i dvije riječi se nije našla starija potvrda. Od tih sedamdeset i dvije riječi za 
koje se nije našla starija potvrda, bili su brojni latinski i grčki europeizmi (naprimjer diploma, 
instalacija, literatura i tako dalje). Samo deset riječi ili tri zarez jedan posto od tristo dvadeset 
i dvije riječi se danas ne bi mogle razumjeti ili se ne bi danas prepoznale. To svjedoči da je 
ilirski preporod bio temeljen na hrvatskoj književnoj baštini, da je bio dio hrvatskog 
književnog kontinuiteta, i da nije bio puristički, jer je imao latinizme i grecizme. 


interdijalekt 


Ovaj problem koji se tiče hrvatskog jezika i srpskog jezika nije bezazlen. Uslijed pogrješne 
pretpostavke da su ta dva različita jezika isti jezik, i pogrješne pretpostavke da su Hrvati i 
Srbi jedan dvoplemeni narod s različitim imenima, pojavila se kontroverzna jugoslavenska 
ideologija. To je bila ideja Hrvata iz Habsburške monarhije uz podršku Katoličke crkve, a 
čak, ponekad, i Crnogoraca, uz dio Srba u Hrvatskoj i Bosni i Hercegovini. 

Kasnije je, u 20. stoljeću, došlo do pojačavanja napetosti i izbijanja nasilja u prvoj Jugoslaviji, 
koja je nastala 1918., zatim u Drugom svjetskom ratu i tijekom raspada Jugoslavije u 
Domovinskom ratu u Hrvatskoj 90ih, kao i u ratu u Bosni i Hercegovini. Ovu hrvatsku 
jugoslavensku ideologiju treba razlikovati od velikosrpske ideologije koja je nastala u 19. 
stoljeću. U obje Jugoslavije pitanje hrvatskog jezika i srpskog jezika izazivalo je trajne 
napetosti, a takvo se stanje održalo i nakon što su Srbija i Hrvatska postale neovisne države. 


Uspoređujući hrvatski i srpski jezik, usporedit ćemo američki engleski i britanski engleski, te 
hindi s urdskim. Za analizu ćemo koristiti ovih pet kriterija. Pomoću ovih kriterija analizirat 
ćemo jesu li američki engleski i britanski engleski isti jezik, kao i jesu li hindi i urdu isti jezik. 
Okviri s tri različite boje znače usporedbu jezičnih parova, prva dva para su hrvatski i srpski, 
druga dva para su američki i britanski jezik, a treća dva para su hindi i urdu. 


U videu ćemo prikazati povijesni razvoj hrvatskog jezika i povijesni razvoj srpskog jezika. 
Standardni policentrični jezici, poput engleskog, francuskog, njemačkog, španjolskog i tako 
dalje, zadovoljavaju pet kriterija. 

Prvo, govornici se razumiju, tj. postoji komunikacijsko zajedništvo. 

Drugo, jezik ima isti naziv kroz povijest koji su autori koristili na tom jeziku. 

Treće, jezik se temelji na istom pisanom korpusu. 

Četvrto, jezik ima istu kulturno-komunikacijsku zajednicu kroz povijest i svijest govornika da 
govore istim nacionalnim jezikom, skraćeno- istu kulturno-identitetsku zajednicu. 

Peto, oni su u biti standardizirani na istom mjestu i u isto vrijeme. 

U "Novim jezikoslovnim ogledima" hrvatski jezikoslovac Radoslav Katičić dao je tri kriterija 
za razlikovanje bliskih jezika: genetsko-rodoslovni; tipološko-strukturni i vrijednosni. No, 
budući da je vrijednosni kriterij bilo teško detaljnije odrediti, ponekad je kritiziran kao dosta 
nejasan. Za vrijednosni kriterij bilo bi preciznije reći kulturno-identitetski ili etničko-kulturni, a 
što je jedna od dimenzija sociolingvističkoga kriterija kojeg je uporabio Dalibor Brozović 

Na ovoj slici možemo vidjeti dijalektalnu distribuciju hrvatskih narječja prije osmanske 
okupacije hrvatskog i bosanskog teritorija zapadno od rijeke Drine. Hrvatski je u razdoblju do 
15. i 16. stoljeća skup dijalekata kajkavskog, to je ovo ljubičasto područje na sjeveru, 
čakavskog, to je ovo tamnoplavo područje u blizini Jadranskog mora, dok je zapadno 
štokavsko ovo svjetlije plavo područje ili ono izvedeno iz zapadnoštokavskog koje je na ovoj 
slici predstavljeno kao zelena površina. Srpski jezikoslovac Pavle Ivić dao je sličnu 
dijalektalnu razdiobu u kojoj možemo vidjeti istočno štokavsko i zapadno štokavsko. Zone tri 
i četiri pripadaju zapadnoštokavskom narječju; zone pet i šest su istočnoštokavske, i, iako se 
koristi drugačijom terminologijom, u Ivićevoj je klasifikaciji sedmo područje prototorlačko. Na 


ovoj slici je crveno područje istočno štokavsko, a smeđe područje torlačko narječje, što su 
srpski dijalekti. Osmanska okupacija ili osvajanje poremetili su ovu dijalektalnu razdiobu. 
Za potrebe ovog videa možemo dati sljedeću kratku i približnu sliku razdiobe dijalekata, 
nakon međuprožimanja i stabilizacije u razdoblju od početka 16. stoljeća do kraja 18. 
stoljeća, kada je većina dijalekata, općenito, strukturno stabilizirana, pritom zadržavajući 
svoja predosmanska dijalekatska obilježja- iako je to, naravno, neprestani kontinuirani 
proces uzmemo li u obzir sve izoglose i strukturne pokazatelje. Štokavski se dijeli u dvije 
skupine, staroštokavsku i novu ili novoštokavsku, koje u slučaju etnički pomiješanih 
dijalekata odražavaju njihovo zapadno ili istočno podrijetlo. To su moderni štokavski govori. 
Treba dodati da u nekoliko slučajeva u nekim od ovih dijalekata postoje malobrojni govornici 
drugih narodnosnih grupa, ali to ne mijenja opću sliku. 


U prvoj skupini imamo staru štokavsku skupinu koju čine: slavonska, koja je uglavnom 
ikavska (i pripada Hrvatima); stari zapadnoštokavski ijekavski (pripada Bošnjacima i 
Hrvatima); stari štokavski ekavski (pripada Srbima); stari istočnoštokavski ijekavski (pripada 
Crnogorcima, Srbima i Bošnjacima). 


Druga je skupina novoštokavska: novo-štokavsko ikavska (pripada Hrvatima i Bošnjacima); 
novo-štokavsko ekavski (pripada Srbima); i novo-štokavsko ijekavski (a pripada Srbima, 
Crnogorcima, Hrvatima i Bošnjacima). Ili, u slučaju kada su hrvatski dubrovački i 
bokokotorski dijalekti u međusobnom dodiru sa srpskim i crnogorskim novoštokavskim 
istočnog podrijetla, ovo područje na slici. 

Dijalektološki, Dalibor je Brozović 2005., koristeći instrumentarij tipološke lingvistike, u tekstu 
o prozodijskome sustavu cavtatskoga govora, ustanovio sljedeće, citat, ,Dubrovački je 
dijalekt (ili, sinkronijski točnije, dubrovački poddijalekt novoštokavskoga jekavskog dijalekta) 
zanimljiv i sa stanovišta genetske lingvistike. Zapravo, njegovi su odnosi s drugim jekavskim 
dijalektima vrlo složeni, to jest sa sjeverozapadnim i jugoistočnim poddijalektom 
novoštokavskoga ijekavskog dijalekta (takozvanoga istočnohercegovačkog) Ako uzmemo 
11 izoglosa koje je odabrao Pavle Ivić kao osnovu za definiranje sjevernozapadnoga u 
odnosu na jugoistočni poddijalekt i nadopunimo ih s 13 izoglosa istoga tipa, uglavnom 
prozodijskoga i nužnoga za usporedbu obaju poddijalekata s ijekavskošćakavskim 
dijalektom, ali u BH vidjet ćemo da dubrovačko područje dijeli većinu od 24 izoglose s 
ijekavskošćakavskim dijalektom, znatan broj sa sjeverozapadnim poddijalektom (većina njih 
je zajednička s ijekavskošćakavskim), a najmanji broj s jugoistočnim poddijalektom (među 
kojima su samo dvije specifične, dok ostale dijeli s jednim od dvaju prethodnih idioma). 
56:05 Ta tri idioma nisu jedini partneri dubrovačkoga dijalekta. Neke izoglose, često 
uobičajene u jekavskošćakavskome dijalektu, povezuju Dubrovnik i s čakavskim dijalektima, 
to jest južno čakavskim (ikavskočakavskim) i dijalektom Lastova (jekavskočakavskim). 
Međutim, ne bavimo se genetskim odnosima dubrovačkoga područja s njegovim izravnim ili 
neizravnim susjedima. Dovoljno je reći da su mišljenja određenih hrvatskih i srpskih 
dijalektologa, posebice u prošlosti, danas prevladana. Oni su mislili (zbog raznih razloga) da 
je izvorni dubrovački dijalekt bio čakavski i/ili ikavski. Danas je sigurno da je dubrovački 
dijalekt uvijek bio zapadnoštokavski, jekavski od samoga početka, na specifičan način blizak 
zapadnoštokavskim dijalektima u istočnoj Bosni, u dolini središnje i donje Neretve i na 
makarskoj obali te da je također imao posebne odnose s bližim čakavskim i 
istočnoštokavskim dijalektima. Time je pokazana genetska pripadnost dubrovačkog dijalekta 
zapadnoj štokavštini. U citiranom dijelu Brozović rabi termin ijekavskošćakavski za 
staroštokavsko ijekavski ili istočnobosanski, te jugoistočni za istočnohercegovački. 


U slučaju Dubrovnika treba spomenuti dvije stvari: u pjesništvu je jezik dubrovačke 
renesansne književnosti uglavnom bio štokavsko-čakavska mješavina; zatim je od 17. 
stoljeća nadalje, osobito u prozi, ovo regionalno hrvatsko narječje uglavnom napuštalo svoje 
čakavske značajke u pisanom korpusu, postajući sve vidljivije zapadnoštokavsko ijekavski 
pisani jezik. 


Drugi hrvatski štokavski ijekavski dijalekt, kojim su pisali, dijelom, franjevački autori u 
srednjoj i istočnoj Bosni i koji je sačuvan u brojnim liturgijskim djelima od početka 17. do 
kraja 18. stoljeća - a govorili su ga i bosanski muslimani - nikada se nije miješao s 
čakavskim, iako su mu neke strukturne značajke imale prilično jaku sličnost s čakavskim, što 
je mnoge filologe dovelo do pogrješnog zaključka da su čakavske oaze bile rasprostranjene 
čak do Drine. 


U poglavlju "Jezik kao kod i jezik kao društvena stvarnost" Katičićeve knjige, na 47. i 48. 
stranici, za zapadnonjemačke jezike imamo različit broj jezika ako se primjenjuju različiti 
kriteriji: dva jezika ako ih gledamo genetski (gornjonjemački i donjonjemački); četiri jezika 
ako ih promatramo tipološko-strukturno (nizozemski, gornjo- i donjonjemački, jidiš); i tri 
jezika (nizozemski, njemački i jidiš) ako ih klasificiramo prema kulturno-identitetskom 
kriteriju. 


U ovom videu prihvaćajući Katičićeve kriterije za klasifikaciju jezika, dalje nabrajamo i 
analiziramo aspekte Katičićeva vrijednosnog ili, bolje, kulturno-identitetskog kriterija. Pokazat 
ćemo kako se različiti dijelovi koji opisuju i strukturiraju kulturno-identitetski kriterij, mogu biti 
predstavljeni široj publici. 


Kriterij međusobne razumljivosti nije toliko relevantan, jer se međusobna razumljivost može 
promijeniti zbog intervencija u standardne jezike. Također se međusobna razumljivost ne 
može preslikati u prošlost u hrvatskom i srpskom slučaju, budući da se srpska književnost 
prije 19. stoljeća ne može, osim u iznimcima, razumjeti ni sa znanjem hrvatskog ni sa 
znanjem srpskog standardnog jezika, dok se hrvatska književnost može razumjeti. Dakle, 
ovaj kriterij je obojen crvenom bojom. Neki od primjera proizvoljnosti inzistiranja na 
razumljivosti su turski i grčki jezici 20. stoljeća. Naime, jezičnom revolucijom Kemal paše 
Ataturka, osmanski je turski, uvelike arabiziran i perzijaniziran u vokabularu, tijekom 
dvadesetih godina 20. stoljeća doživio je snažnu turkifikaciju u leksikonu i dijelom gramatici, 
pa su turski tekstovi i do četrdesetih godina 20. stoljeća teško razumljivi i često prevođeni na 
moderni turski koncem 20. stoljeća — iako nitko ne dovodi u pitanje da se radi o jednom, 
turskom jeziku koji služi jednoj, turskoj kulturno — jezičnoj zajednici. Drugi je primjer 
novogrčki, koji je postao službenim tek u osmom desetljeću 20. stoljeća, dok su prijašnji 
oblici grčkoga tek više ili manje razumljivi modernim Grcima. U ovom slučaju, srpski bi 
mogao imati neke paralele s turskim, budući da je prošao kroz više faza gramatike, rječnika i 
razumljivosti, poput rusko-crkvenoslavenskoga, slavenosrpskoga i, konačno, modernoga 
srpskoga u stilizaciji Vuka Karadžića, dok je hrvatska situacija posve drugačija, jer moderni 
hrvatski jezični standard leži na skoro u potpunosti razumljivim tekstovima unatrag skoro 
šest stoljeća. 

Hrvatski i srpski jezik u osnovi su međusobno razumljivi jezici, poput hindija i urdua. Stoga 
prema ovom kriteriju možemo staviti pozitivnu ocjenu. Broj ili postotak razlika između 
suvremenog standarda hrvatskoga jezika i modernog standarda srpskog jezika nije nešto 
odlučujuće, niti važno: bitna je jezična individualiziranost, kulturni identitet, kontinuitet i 
povijesnost - pjesnički rečeno, genij jezika. lako se suvremeni lingvisti općenito ne bave 
takvim temama, u posljednjih nekoliko desetljeća bilo je nekoliko kvantitativnih raščlana, 
uglavnom na diplomskoj razini studija i na temelju korpusa suvremenog jezika. 


Imajući na umu da postotke bilo čega treba uzeti u obzir u tom surječju - na primjer, 
genetski, razlika između čimpanzii i modernog čovjeka u njihovim genomima je 1,2 posto, pa 
su tako čimpanze i ljudi 98,8 posto genetski identični. Studija na diplomskom studiju 
provedena 2013. metodama kvantitativne matematičke lingvistike dala je sljedeće rezultate: 
Uzorak korpusa ima 787.278 pojavnica i pokazuje razliku od 16 posto, dok uzorak tekstova 
ima 3.437 pojavnica i pokazuje razliku od 12 posto. S obzirom na to, ali i s obzirom na 
činjenicu da razlike na razini sintakse, naglasne razlike i frazeologija nisu uključene u 
analizu, treba pretpostaviti da su razlike vjerojatno oko 20 posto. Na temelju ove analize 
otkriveno je nešto više od 50 posto razlika na morfološkoj razini, a sljedeće najbrojnije su 
leksičke s 30 posto. Razlike su najmanje za fonologiju s oko 8 posto, i u tvorbi riječi s oko 6 
posto. Sintaktičke i pravopisne razlike nisu analizirane. 


Američki engleski i britanski engleski kao varijante engleskog jezika međusobno su 
razumljivi, pa možemo ovdje staviti pozitivnu ocjenu. 


Za hrvatski i srpski jezik nikada nije postojala zajednička jezična kultura ni baština. Sličnost 
sa slučajem hindija i urdua odnosi se na dijalektalnu osnovu standardnih jezika: u slučaju 
indo-pakistanskih jezika to je bio kariboli dijalekt; u slučaju hrvatskog, bošnjačkoga i srpskog 
jezika to je bio novoštokavski dijalekt. Ali to je dijalekatska osnova, a ne sav standardni jezik 
sa svom raznolikošću funkcionalnih stilova, gramatikom, rječnikom i tako dalje. Osim toga, 
samo hrvatski ima čakavski, štokavski i kajkavski kao sustav narječja; Srpski i bošnjački 
jezik nemaju te dijalekte. Postoji međusobna razumljivost, te temeljni dio gramatike i 
rječnika; samo, nikada nije postojao jedan jezik (srpskohrvatski ili hrvatskosrpski) koji je 
navodno nekad postojao kao moderni standardni jezik ili se raspao. 


Kad imate jezične korpuse pisanih tekstova starih 1000 godina, a oni nepogrješivo pripadaju 
ili hrvatskom ili srpskom jeziku (ili u slučaju bošnjačkoga, 500 godina) - onda nikada niste 
imali jedan jezik. lako ćemo kasnije navesti dijalekatske razlike i ilustrirati dinamiku odnosa 
dijalekt-standardni jezik nizom primjera, možda je dobro citirati hrvatskoga lingvista 
Matasovića o usporedbi hindskog i urdskog, te srpskog i hrvatskoga slučaja, koji eksplicite 
iznosi mišljenje da su razglabanja o tim pitanjima zastarjela i neprimjerena modernomu dobu 
(citat)..Najveća je razlika između hindsko-urdske situacije, s jedne strane, i hrvatsko--srpske, 
s druge strane, u povijesti odnosa između tih idioma i identiteta zajednica koja se njima 
služe. Danas možemo smatrati urdski bitnim elementom pakistanskoga identiteta, baš kao 
što je i hindski bitan dio indijskoga identiteta, ali u prošlosti nije bilo tako; i indijska i 
pakistanska nacija nove su tvorevine, u osnovi rezultat dvjesto godina britanskoga 
kolonijalizma i podjele Potkontinenta nakon prestanka kolonijalne vlasti......Ključna je razlika 
u odnosu spram hrvatsko-srpske situacije u tome što Hrvati i Srbi nisu ,nove“ nacije kao 
Indijci i Pakistanci. Ni to nije aksiomatska tvrdnja, ili očigledna činjenica, već znanstvena 
hipoteza koja podliježe empirijskoj provjeri.... 


U hrvatskom se slučaju također može ustvrditi da je standardizacija započela na prijelazu 
16. u 17. stoljeće na temelju čakavskoga narječja (sa štokavskim primjesama), prije svega u 
djelu Bartola Kašića, ali da su poslije posve prevladali štokavski utjecaji. Pri tom se nije 
radilo o izgradnji različitih standardnih jezika, već o preoblikovanju nastajućega hrvatskoga 
standarda. Kontinuitet standardnoga jezika uvijek proizlazi iz kontinuiteta kulturne i 
komunikacijske zajednice kojoj on služi. 


Zbog toga Radoslav Katičić s pravom naglašava da treba govoriti o štokavskoj i hrvatskoga 
jezika, a ne o štokavskoj dijalekatskoj osnovici. Za sadašnjost hrvatskoga standarda njegova 
,štokavska osnovica“ nije osobito bitna: ona objašnjava zašto je hrvatski standard toliko 
sličan srpskomu (i bošnjačkome i crnogorskome), ali ne što on jest, a osobito koju je ulogu 
odigrao u izgradnji hrvatske nacije i njezine kulturne baštine. Štoviše, naglašavanje 
dijalekatne osnovice standardnog jezika može stvoriti pogrješnu predodžbu da govornici 
suvremenih novoštokavskih dijalekata samim time govore standardnim jezikom; kao što 
svaki standardolog zna, standardni jezik nikomu nije materinskim, on se uvijek mora naučiti 
u školi. 


Ponovno pomaže usporedba s drugim standardnim jezicima suvremene Europe 

i svijeta. Nitko ne osporava da je suvremeni francuski standardni jezik nastao na 

temelju dijalekta lle-de-Francea (pokrajine u kojoj se nalazi Pariz), ali to se danas u 
prikazima francuskoga standarda uopće više ne smatra relevantnim, upravo kao što za 
standardni nizozemski nije osobito relevantno da je nastao na temelju dijalekta pokrajine 


Holandije. Koga od suvremenih autora koji pišu o njemačkom standardu uopće zanima na 
temelju kojeg je visokonjemačkog dijalekta nastao Lutherov prijevod Biblije? To je pitanje 
zanimljivo samo povijesno, a ne i sinkronijski. Samo se u slučaju hrvatskoga i drugih 
standardnih jezika oblikovanih na temelju novoštokavskoga dijalekta ističe njihova 
,dijalekatna osnovica“. Nadam se da je došlo vrijeme da se u određivanju identiteta 
hrvatskoga standardnog jezika primijene isti kriteriji kao i oni koji vrijede za druge europske 
jezike. (kraj citata) 


Jezici se mogu razmatrati kao sustavi dijalekata i kao standardni jezici, starijim nazivom 
književni jezici - ako imaju pisanu kulturu. Bošnjački, crnogorski, hrvatski i srpski jezik 
tipološki su i strukturno različiti kao sustavi dijalekata, ali se u manjoj mjeri to odnosi na 
dijalekatsku osnovicu standardnih jezika. Treba razlikovati sustav narječja i govora, te 
nacionalni standardni jezik. To se ovdje može vidjeti za hrvatski jezik. Hrvatski, crnogorski, 
srpski i bošnjački tipološki su i strukturno potpuno različiti kao sustavi, napose ako se 
promatra koje dijalekte i govore uključuju; kao standardni jezici tipološki-strukturno su 
također različiti, ali u manjoj mjeri, budući da im je dijalektalna osnovica novoštokavska, pa 
stoga slijedi bliskost u gramatičkom opisu. No, ni ovaj opis nije identičan za ove jezike, 
budući da je hrvatski jezik, osobito na području pravopisa ili ortoepije, morfologije, tvorbe 
riječi, vokabulara, frazeologije, sintakse i stilistike, izrastao iz zapadnih novoštokavskih 
dijalekata interferirajući s čakavskim i kajkavskim; hrvatski jezik je unutar zapadnog 
civilizacijskog kruga, profilirao svoj zasebni gramatički opis - koji su djelomično poremetili 
hrvatski mladogramatičari ili hrvatski vukovci, ali su njihova gramatička normativna rješenja 
samo djelomično prihvaćena, i to na crti povijesnog razvoja hrvatskog jezika - dok se srpski 
jezik temelji na istočnim novoštokavskim govorima, s manjim utjecajem torlačkog u 
standardnom jeziku. 


Opis gramatičkih razlika tih dvaju jezika bio je "popularan" u vrijeme jasnijeg razlikovanja 
hrvatskog i srpskog jezika, kao i borbe za međunarodno priznanje jezika: na primjer u 
Guberininoj i Krstićevoj knjizi "Razlike između hrvatskog i srpskog književnog jezika" iz 
1940.; u tekstu Dalibora Brozovića "Gramatičke značajke hrvatskoga jezika" iz 1996., a s 
velikosrpskog motrišta u Piperovoj knjizi "Južnoslovenski jezici: gramatičke strukture i 
funkcije" iz 2009., no s vremenom je ta tema nestala ili nestaje iz gramatikologije tih jezika. 


Hrvatski jezik, kao sustav narječja, tvore kajkavski, čakavski i zapadnoštokavski govori; 
srpski jezik čine istočni štokavski i torlački; bošnjački jezik uglavnom zapadno štokavski i u 
nekoj mjeri istočno štokavski. 

hrvatski jezik = kajkavski + čakavski + zapadnoštokavski 

srpski jezik = istočni štokavski + torlački 

bošnjački jezik = uglavnom zapadno štokavski + nešto istočno štokavski 


Standardizacija hrvatskog jezika dogodila se unutar zapadne kulturne zone i pod utjecajem 
gramatikologije latinskog jezika, što svjedoči i prva hrvatska gramatika iz 1604. nastala pod 
snažnim utjecajem latinskoga jezika, a petojezični rječnik hrvatskog jezika iz 1595. imao je 
latinske riječi u prvom stupcu. Na ovoj slici možemo vidjeti hrvatski jezični sustav s 
naznačenim utjecajem latinskog jezika. 


Oni koji pokušavaju primijeniti društveno-jezičnu teoriju pluricentričnih ili policentričnih jezika 
na ove jezike ne uspijevaju, jer nije ispunjeno pet navedenih kriterija: 


Prije svega, već smo vidjeli da se govornici srpskog i hrvatskog jezika razumiju, pa postoji 
pozitivna ocjena, kao i za govornike engleskog jezika, a isto vrijedi i za govornike hindi i urdu 
jezika. To bismo, uz neke iznimke, mogli nazvati i komunikacijskim kriterijem. 


Drugo, da bi jezik bio policentričan morate imati isto ime. Povijesno gledano, hrvatski se 
nazivao uglavnom hrvatskim, ilirskim i slovinskim (plus regionalni nazivi poput slavonskog, 
dubrovačkog, bosanskog, dalmatinskog, ..). Nasuprot tomu, srpski se jezik nazivao srpski, 
slavenski, slaveno-srpski i srpskoslavenski. U srpskom slučaju postoji nekoliko primjera gdje 
se jezik naziva ilirskim, a u crkvenoslavenskom obliku iliričeski, no to je bilo nekoliko djela s 
kraja 17. i početka 18. stoljeća pod utjecajem kulturne politike bečkih kancelarija i vlasti, a ti 
su nazivi ubrzo nestali iz prakse srpskoga jezika kao nametnuto i strano nazivlje. 

To očito nije slučaj s varijantama engleskog, njemačkog, francuskog ... 


Citirajmo istaknutog povjesničara srpskog jezika Aleksandra Mladenovića (1930. - 2010.), 
"naziv 'srpski jezik', koji bi se terminološki odnosio ili na narodni jezik ili na književni jezik 
Srba", pojavljuje se u srpskoj baštini “sudeći prema našoj sadašnjoj rečničkoj građi, dosta 
kasno: tek s kraja 17. veka". Pronađena je samo jedna starija izolirana potvrda tog imena iz 
1374., u značenju "srpski crkveni i književni jezik". U mjeri u kojoj su predci današnjih Srba 
trebali imenovati svoj književni jezik, rabili su naziv slavenski u duhu crkvenoslavenske 
tradicije. Prema ovom kriteriju, dvije varijante engleskog jezika dobit će pozitivnu ocjenu jer 
postoji zajednički naziv engleski, a za hrvatski i srpski stavit ćemo negativnu ocjenu za ovaj 
kriterij jer, kako smo vidjeli, ne postoji zajednički naziv za hrvatski i srpski. Hindi i urdu 
potječu iz Indije, čiji su neki dijelovi povijesno povezani s imenom Hindustan. Za urdski i 
hindski, britanska je uprava promicala ime hindustani, ali ono nikada nije zaživjelo među 
izvornim govornicima kao dominantno ime za književni jezik, niti je to dio njihove 
kulturno-povijesne tradicije. Od 13. do 18. stoljeća popularna imena hindustani, hindi, 
hindavi su se koristila u svakodnevnom govoru ali ne postoji knjiga ili veći tekst u kojem bi se 
jezik sustavno nazivao hindustanski ili bilo kojim zajedničkim nazivom za muslimanske i 
hinduističke pisce, na kojem god pismu pisali i koji god rječnik i gramatički sustav koristili. 
Kao i u hrvatskom i srpskom slučaju, kao književni i pisani jezik u predstandardnom 
razdoblju, 1:14:51 jezik temeljen na khariboli dijalektu nije imao zajednički naziv ni za 
muslimansku ni za hinduističku etničko-kulturnu zajednicu. Jedina važna razlika je u tome 
što se u narodnom jeziku koristio naziv hindavi i hindustani, a ponekad i kariboli- dok u 
slučaju hrvatskog i srpskog ni to nije bio slučaj, jer se štokavski kao koncept pojavio tek 
sredinom 19. stoljeća i poslije. Dakle- kao autoreferencija za jezik u pisanim djelima samih 
autora, muslimana i hindusa, ne postoji zajednički krovni koncept. Stoga se može postaviti 
upitnik za zajednički izraz u hindskom i urdskom slučaju. Kroz stoljeća ne postoji zajednički 
naziv za hrvatski jezik i za srpski jezik, niti postoji zajednički naziv koji bi i Srbi i Hrvati bili 
spremni prihvatiti. Dakle, ovdje stavljamo negativnu ocjenu jer ne postoji zajednički naziv, to 
jest ime. 


U govoru i tekstu, tijekom standardizacije hrvatskog i srpskog jezika u 19. stoljeću, ti su se 
jezici nazivali i tradicionalnim prednacionalnim i nacionalnim imenima (ilirski, hrvatski, 
srpski), te dvoimenima (hrvatski ili srpski, srpskohrvatski, hrvatskosrpski), a koji potječe od 
ideologa rane slavistike, što su prihvatile razne europske filologije (njemačka, talijanska, 
britanska, ruska, francuska...), i inzistirale na njima unatoč činjenici da ovo dvoimeno ime 
nije prihvaćeno u srpskoj filologiji sve do 1918. godine, a u hrvatskom slučaju vrlo rijetko, uz 
malobrojne iznimke među filolozima srpskohrvatske orijentacije, dok među književnicima, 


povjesničarima, novinarima, znanstvenicima, kod većine jezikoslovaca i kod raznih drugih 
kulturnih djelatnika - nikada. Kasnije ćemo se vratiti na nazive jezika. 


Idemo sada na treći kriterij: da biste imali policentrični jezik morate imati isti književni korpus, 
barem na početku i za veći dio pisane povijesti. Njemački i nizozemski imaju zajedničke 
tekstove od početka, na primjer u 12. i 13. stoljeću, ali to je zanemariv dio njihova 
zajedničkog korpusa. U slučaju hrvatskog, srpskog i bošnjačkoga jezika, "zajednička" bi 
mogla biti Povelja Kulina bana iz 1189. godine i manji broj kratkih ćiriličnih tekstova 
dubrovačke slavenske kancelarije koje spominje hrvatski jezikoslovac Mario Grčević, 
postojeći od 13. do 15. stoljeća, a što je opet zanemariv dio ukupnog korpusa. Zajednički bi 
mogli biti ne samo dio tekstova iz dubrovačkog ureda, već i dio povelja i pisama stare 
bosanske države, a nakon njenog raspada dio prepiske osmanskih lokalnih vladara i vojnih 
zapovjednika s dubrovačkim dužnosnicima i s nekim kršćanskim vojnim zapovjednicima od 
15. do 18. stoljeća. Ovaj dio ćiriličnog materijala još nije sustavno proučavan ni znanstveno 
analiziran na odgovarajući način, a manji dio, koji je solidno opisan i objavljen, često se 
pogrješno atribuira zbog zbrke oko naziva jezika, kako je primijetio jezikoslovac Grčević, kao 
i zbog zabluda rane slavistike. Po inerciji su hrvatski filolozi često prihvaćali atribuciju da 
većina tih pisama i povelja tobože pripada "srpskom" korpusu, a zbog usredotočenosti na 
daleko opsežniju glagoljsku i latiničnu hrvatsku pismenost, zanemarili su i propustili 
adekvatno raščlaniti i opisati ovaj mali ali važan dio hrvatske pisane kulture. Kvantitativno, to 
je manje od jednog promila hrvatske predrenesansne pisane kulture, iako nije beznačajno za 
proučavanje povijesnih promjena u morfologiji i grafematici. To se stanje tekar nedavno, ali 
polako i nedovoljno, počinje ispravljati. 


U slučaju engleskog jezika, postoji ogroman zajednički korpus američkog i britanskog 
engleskog, Beowulf (između 975. i 1025.), Piers Ploghman (između 1370 i 1386.), Chancery, 
Geoffrey Chaucer (1343.7 - 1400.), Willlam Shakespeare (- 1616.), John Lock (1632. - 
1704.), Edward Gibbon (1737. - 1794.), David Hume (1711. - 1776.), George Byron (1788. - 
1824.), Charles Dickens (1812. - 1870.) , Herman Melville (1819. - 1891.), John Keats 
(1795. - 1821.), Walt Whitman (1819. - 1892.), David Lawrence (1885. - 1930.), William 
Faulkner (1897. - 1962.), ... U srpskom slučaju, to su: Sveti Sava, Dušanov zakonik, Stefan 
Lazarević, Dositej Obradović, Vuk Karadžić, Laza Lazarević, ... a u hrvatskom: Bašćanska 
ploča, Hrvojev misal, Vatikanski hrvatski molitvenik, Bartol Kašić, Ivan Gundulić, Ivan 
Mažuranić, ... imamo dva jezična korpusa koji se ne preklapaju niti miješaju. Razlikuju se 
gotovo 100%, što nije slučaj s britanskom i američkom varijantom engleskog jezika. Do 
suvremenog razdoblja nije bilo zajedništva u komunikaciji između hrvatskog i srpskog jezika. 
Ni u liturgijskoj književnosti, ni u beletristici, ni u rječnicima, ni u školovanju. Kako srpski jezik 
ne uključuje Bartola Kašića, Ivana Belostenca, Ivana Mažuranića, Augusta Šenou, Antu 
Kovačića, Miroslava Krležu... tako prema istom načelu, hrvatski korpus ne uključuje Lazu 
Lazarevića, Lazu Kostića, Stojana Novakovića, Stevana Sremca, Miloša Crnjanskog. Ovdje 
američka i britanska verzija engleskog jezika dobivaju pozitivnu ocjenu prema trećem 
kriteriju, dok hrvatska i srpska imaju negativnu ocjenu. 


Za hindski i urdski postoji nekoliko uobičajenih imena u predstandardnom razdoblju među 
značajnim govornicima, te nekoliko imena - hindavski, hindustanski, khariboli među 
indijskim muslimanskim i hinduističkim autorima, ali te zapise još uvijek nije moguće sa 
sigurnošću - za razliku od hrvatskih i srpskih - upisati u književni korpus hindskog ili urdskog 


(osim po načinu pisanja), a tu ćemo staviti znak pitanja budući da stariji pisani korpus 
urdskog i hindskog nije bez razumne sumnje jasno kanoniziran prema običajima zapadne ili 
europske filologije. 


Četvrto, da biste imali policentrični jezik, morate imati istu jezično-kulturnu zajednicu 
govornika koji ne samo da razumiju ,druge“ skupine, već s njima tvore kulturno-povijesno 
jedinstvo. Hrvatski govornici nisu pripadali srpskoj ni bošnjačkoj etničkoj, kulturnoj i 
povijesnoj jezičnoj zajednici. Srbi ne čine takvu zajednicu s "drugima", kao ni Bošnjaci. 
Sjetimo se podjele Rimskog Carstva u 4. stoljeću, crkvenog raskola u 11. stoljeću i činjenice 
da Srbi i Hrvati s obje strane rijeke Drine nikada nisu živjeli u zajedničkoj državi prije 1918. 
godine i da nije bilo velikih kulturnih kontakta do 19. stoljeća. Stoga hrvatski i srpski dobivaju 
negativnu ocjenu za ovaj kriterij. S druge strane, ako poznajemo kulturnu povijest 
Sjedinjenih Američkih Država i Velike Britanije, njihovom jeziku možemo dati pozitivnu 
ocjenu za ovaj kriterij. Slično bi bilo i s njemačkim jezikom u Austriji i Njemačkoj, za koje 
postoji naslijeđe zajedničkog života u Svetom Rimskom Carstvu, 1:23:18 a i zbog 
zajedničkog Luterova prijevoda Biblije. Biblija na njemačkom jeziku dio je katoličke i 
protestantske zajedničke književno-jezične povijesti. Među Slovencima je Primož Trubar, koji 
je prepoznao posebnost hrvatskog jezika, u 16. stoljeću preveo Bibliju na slovenski jezik a 
ona je postala osnova slovenskog književnog jezika. 


Otac hrvatske filologije, Bartol Kašić, počeo je prevoditi Novi zavjet na hrvatski jezik 
štokavske stilizacije dubrovačkoga tipa 1625. godine, a od 1626. godine naređeno mu je da 
prevede cijelu Bibliju. 1636. cijeli je prijevod dostavljen Rimu na odobrenje, ali su se pojavile 
poteškoće jer se jedna ideološka skupina protivila prijevodu na narodni jezik. Konačno, 
prijevod je bio zabranjen ("non est expediens ut imprimatur"). S obzirom na činjenicu da su 
prijevodi Svetog pisma na narodni jezik u mnogih naroda imali presudnu ulogu u 
usmjeravanju jezične standardizacije, zabrana Kašićeva prijevoda Biblije nanijela je veliku 
štetu kasnijem razvoju hrvatskoga književnoga jezika. Prema sačuvanim rukopisima i s 
detaljnim stručnim komentarima, ovaj je prijevod objavljen 2000. godine. Možemo uzeti u 
obzir sljedeće brojke: najistaknutiji engleski prijevod Biblije, verzija Kralja Jamesa ili 
autorizirana verzija, koja je snažno utjecala na oblik engleskog jezika, objavljena je 1611., 
samo dva desetljeća prije Kašićeva prijevoda. Ova riznica engleskog jezika ima 12.143 
različite riječi (izvorno, Biblija ima 8.674 različitih hebrejskih riječi i 5.623 grčkih riječi). 
Kašićev prijevod, koji nije sačuvan u cijelosti jer nedostaju dijelovi Starog zavjeta, broji oko 
20 000 različitih riječi - što je više od engleske autorizirane verzije, kao i od izvornika. Sve to 
pokazuje jezičnu inventivnost i stvaralačku raskoš oca hrvatskoga jezikoslovlja. 
Najobjavljivanije Kašićevo djelo je Ritual rimski, koji se do 19. stoljeća koristio u raznim 
izdanjima u svim hrvatskim biskupijama i nadbiskupijama osim u Zagrebu, a od tada je ostao 
službena liturgijska knjiga do 1929. godine. Tako je ovaj prvi prijevod obreda na jedan živi 
jezik zasigurno snažno pridonio afirmaciji hrvatskoga književnog jezika. 

Tijekom rasprave 1987. profesor Vladimir Horvat predao je Kašićev Ritual rimski srpskom 
jezikoslovcu Miroslavu Pantiću na što je Pantić rekao: "Pa to je zapravo današnji hrvatski 
književni jezik, pa što ste onda vi Hrvati dobili od Vuka Karadžića?", Horvat je odgovorio: 
"Hvala, Hrvati nisu dobili ništa od Vuka. No 1987. godine dokazao sam da je Vuk svoj srpski 
rječnik napisao uz pomoć hrvatskih rječnika koje mu je posudio Jernej Kopitar (1780. - 
1844.). Kopitar je te rječnike dobio od zagrebačkog biskupa Maksimilijana Vrhovca (1752. - 
1827.)". 


Književni jezik Bartola Kašića u prijevodu Biblije i u Ritualu rimskom, blizak modernomu 
hrvatskom jeziku, već je bio formiran u prvoj polovici 17. stoljeća, što je početak sustavne 
standardizacije. To su primijetili filolozi poput Stjepana Krasića, koji je u knjizi "Počelo je u 
Rimu" dao prikaz početka eksplicitne standardizacije hrvatskoga jezika. Kod Srba će 
pothvat prevođenja vjerskih knjiga na govorni jezik pričekati do prve polovice 19. stoljeća. 
Srbi u 19. stoljeću nisu olako prihvatili ni Karadžićev književno-jezični tip u prijevodu Biblije, 
a osobito mu se protivila Srpska pravoslavna crkva. U 21. stoljeću književni jezik Bartola 
Kašića Srbi ne smatraju svojim, dok im moderni književni jezični tip započinje s Karadžićem 
u 19. stoljeću. Kašićev prijevod Biblije Hrvati itekako smatraju svojim o čemu svjedoči 
njegov moderni pretisak iz 2000. Ove činjenice govore da nema jezično-kulturnog jedinstva 
između hrvatskog i srpskog, iako je jezik Bartola Kašića po kriteriju međusobne razumljivosti 
ili po srpskim lingvistima, "komunikacijskom kriteriju", bliži Srbima od njihovih književnih 
jezika prije Vuka Karadžića koje smatraju svojima. 


Pogledajmo hindski i urdski. Hindi i urdu, kao standardni jezici, praktički su isti na genetskoj i 
tipološkoj razini, ali potpuno različiti na kulturno-identitetskoj razini. Razlika na 
kulturno-identitetskoj razini određena je religijom, a osobito kriterijima različitih tradicija u 
pisanoj kulturi i književnosti. Što se tiče književne tradicije, urdski se više temelji na islamskoj 
i perzijskoj književnoj tradiciji, a hindski na sanskrtskoj i hinduističkoj književnoj tradiciji. S 
obzirom na te velike razlike u zajednici kulturnog identiteta, ovdje hindi i urdu dobivaju 
negativnu ocjenu u pogledu zajedničkoga identiteta. 


Peto, da bi se imao policentrični jezik, jezik se u biti mora standardizirati na istom mjestu i u 
isto vrijeme. Opsežni književni korpus budućeg hrvatskog standardnog jezika pojavio se na 
prijelazu iz 15. u 16. stoljeće, rječnik Fausta Vrančića tiskan je 1595., a sustavna 
standardizacija započela je s gramatikom Bartola Kašića iz 1604., Kašićevim Ritualom 
rimskim iz 1640., rječnikom Jakova Mikalje iz 1649., i, implicitno, s vjerskim tekstovima iz 
Bosne, Dubrovačke Republike i južne Hrvatske, na primjer Matija Divković, kao i razni 
lekcionari i evanđelistari iz Dalmacije. U 18. stoljeću korpus pisane riječi proširio se i 
obuhvatio čitav sjeverni hrvatski teritorij, uključujući Slavoniju, i takozvani krug budimskih 
franjevaca u Bačkoj i južnoj Mađarskoj, s prožimanjem i utjecajem na tri sjeverozapadne 
hrvatske županije, a završen je u 19. stoljeću. 


Ljudevit Gaj je 1830. u svom djelu "Kratka osnova horvatsko-slavonskog pravopisanja" 
utemeljio moderno hrvatsko pismo - 1:32:39 jedini dodatak je slovo đ kojeg je iz dj prilagodio 
Đuro Daničić, a u praksu uveo Ivan Broz 1892.". Godine 1832. kajkavac Ivan Derkos objavio 
je svoj rad na latinskom jeziku "Duh domovine nad svojim usnulim sinovima ...", koje je 
doprinjelo odabiru štokavskog narječja kao osnove za suvremeni hrvatski standardni jezik, 
budući da kajkavce u sjevernoj Hrvatskoj i čakavce i štokavce u drugim dijelovima Hrvatske 
spaja mistična ljubav, ta mistična ljubav je postojala budući da su vjerske knjige iz Dalmacije 
nošene u kajkavske dijelove Hrvatske i stilizirane na kajkavski, 1:33:22 kako je kasnije otkrio 
hrvatski filolog Vatroslav Jagić. Hrvati u Dubrovniku također su bili za štokavsko narječje kao 
temelj hrvatskog modernog jezičnog standarda. 


Nabrojimo neka djela, Bartol Kašić "Gramatika ilirskog jezika" iz 1604., Jakov Mikalja "Blago 
jezika slovinskog" 1649., Juraj Habdelić "Dikcionar" 1670., Ardelio Della Bella "Dizionario" 
1728., Ivan Belostenec "Gazophilacium 1740., Joakim Stulli "Rijecsosloxje" 1805., Ivan 
Mažuranić i Jakov Užarević "Njemačko-ilirski slovar" 1842., 1:34:10 Bogoslav Šulek "Rječnik 


znanstvenoga nazivlja" 1875., Tomislav Maretić "Istorija hrvatskoga pravopisa latinskijem 
slovima" 1889., Ivan Broz "Hrvatski pravopis" 1892., Tomislav Maretić "Gramatika i stilistika 
hrvatskoga ili srpskoga književnog jezika" 1899., Tomislav Maretić "Gramatika hrvatskoga 
jezika" 1901. 


Srpski jezik počeo je standardizaciju u 18. stoljeću djelima Avramovića Aleksija Vezilića i 
Dositeja Obradovića i završio je u 19. stoljeću spisima Vuka Karadžića i Đure Daničića; ovaj 
proces je opisao srpski filolog Pavle Ivić u "Pregledu istorije srpskog jezika". Prema kriteriju 
standardizacije hrvatski i srpski jezik dobivaju negativnu ocjenu. Po ovom pitanju dvije 
varijante engleskog dobivaju pozitivnu ocjenu. 


Indo-pakistanski predstandardni jezik temeljen na karibolijskom dijalektu počeo se 
standardizirati u Delhijskom sultanatu, procesu koji je trajao u Mogulskom carstvu i 
Britanskoj Indiji, a nazivi za te jezike bili su hindi, hindustani, hindavi. Taj je jezik bio postao 
lingua franca za gotovo cijelu Indiju. Na tom jeziku, koji je bio krovni terminološki naziv koji 
obuhvaća suvremeni urdu i hindi, završena je standardizacija urdskog jezika u 18. stoljeću. 
Nakon toga je hindi jezik u toj tradiciji standardiziran u 19. stoljeću, pa prema ovom kriteriju 
ova dva jezika, urdu i hindi, dobivaju negativnu ocjenu. 


Dakle - četiri od pet kriterija ukazuju na to da su hrvatski i srpski različiti jezici, a ne varijante 
jednog jezika. Možemo preporučiti ovu knjigu na engleskom jeziku, a koja se bavi hrvatskim 
jezikom, a uključuje i jedan članak koji se bavi odnosima hrvatskog i srpskog jezika. Izdala ju 
je Zaklada Hrvatskih studija i Hrvatska matica iseljenika, Folia Croatica Canadiana, Vinko 
Grubišić, Odjel za germanske i slavenske jezike i književnosti Sveučilišta Waterloo, 1:36:41 
Ontario, Kanada. 


Pitanja povezana s hrvatskim jezikom obrađena su u literaturi i na hrvatskome i na 
engleskome jeziku. Što se tiče pregleda knjiga na engleskom jeziku koje na profesionalan 
način opisuju razvoj hrvatskog i srpskog jezika u prošlosti, te na njemačkom, to su: za 
hrvatski imamo šest svezaka edicije "Povijest hrvatskoga jezika" na hrvatskom, i sa 
sažetcima na engleskom; također, tu su i djela autora Milana Moguša, "Povijest hrvatskog 
jezika: prema zajedničkom standardu", Miro Kačić, "Hrvatski i srpski: zablude i krivotvorine", 
kao i izdanje Hrvatske akademije znanosti i umjetnosti "Hrvatska i Europa". Dosad su se u 
engleskom prijevodu pojavila tri sveska, "Hrvatska u ranom srednjem vijeku", "Hrvatska u 
kasnom srednjem vijeku i renesansi", "Hrvatska u doba baroka i prosvjetiteljstva". 

Povijest srpskog jezika predstavljena je u sljedećoj knjizi srpske kulturne baštine, "Povijest 
srpske kulture". Postoji i nekoliko djela na njemačkom i drugim stranim jezicima. Glede pak 
bitnih djela o hrvatskom, srpskom i bošnjačkom na tim južnoslavenskim jezicima, sljedeće su 
knjige reprezentativne. 


Jedan od najcjenjenijih hrvatskih jezikoslovaca i intelektualaca je Radoslav Katičić, Katičić je 
primijetio 1991. da se više od 80% muslimana u Bosni izjasnilo da je njihov jezik bosanski, u 
situaciji kada su znali da je vlast htjela da za svoj jezik izaberu srpskohrvatski jezik, za 
Katičića to je bio jasan dokaz da bošnjački jezik postoji. No, za Hrvate je prihvatljiv naziv za 
jezik Bošnjaka bošnjački jezik, a ne bosanski, budući da Hrvati i Srbi u Bosni ne dijele ovaj 
jezik, a naziv bosanski bi to implicirao, to je zbog činjenice da se naziv Bosna često koristi 
kao kraći naziv za neke dijelove ili za cijelu Bosnu i Hercegovinu. 


Bošnjaci, barem u nekim slučajevima svoju književnost nazivaju bošnjačkom književnošću. 
Jugoslavenski nacionalisti, poput Snježane Kordić, propovijedaju da su srpski, hrvatski, 
bosanski i crnogorski isti jezik, te da bi taj naziv za taj jezik trebao biti srpskohrvatski, dok 
neki jugoslavenski nacionalisti i ideolozi serbokroatizma žele ime naški. 


Najpoznatiji je primjer jugoslavenskih serbokroatističkih pokušaja takozvana "Deklaracija o 
zajedničkom jeziku" iz 2017. Taj je dokument očita provokacija, budući da je objavljen na 
pedesetgodišnjicu povijesno važne "Deklaracije o nazivu i položaju hrvatskog književnog 
jezika" iz 1967., s očevidnom nakanom da poništi njezinu važnost, a napose zato što je 
hrvatski jedini standardni jezik štokavske osnovice s duljim povijesnim protegom - svi ostali 
su nastajali od 19. stoljeća nadalje. Iza ove provokativne deklaracije stajala je 
serbokroatistička skupina financijera iz raznih europskih nevladinih udruga tobože 
antinacionalističke usmjerbe, te skupina sumišljenika iz nekoliko država bivše Jugoslavije. 
Samu je inicijativu u praksi vodila serbokroatistička jezikoslovka hrvatskoga podrijetla 
Snježana Kordić. Ta je deklaracija neslavno propala, budući da su ju potpisali jedino 
serbokroatistički djelatnici iz Srbije, Crne Gore i Bosne i Hercegovine, a nije nijedan hrvatski 
lingvist ili Značajnija osoba od pera. Od više desetaka hrvatskih jezikoslovaca, povjesnika i 
književnika - nitko, jedino stanovit broj novinara, popularnih autora i ideologiziranih globalista 
iza kojih ne stoje opusi iole vrijedni spomena. U razdoblju nakon 2017., Deklaraciju o 
zajedničkom jeziku potpisalo je ukupno oko deset tisuća ljudi, većinom posve nepoznatih, a 
vremenom su uklonjeni i karikaturalni navodni sumišljenici poput Paje Patka, Adolfa Hitlera, 
Josipa Broza Tita, Ante Pavelića, Draže Mihailovića i Che Guevare. Smušeni i bizaran tekst 
te deklaracije nije vrijedno komentirati jer spada u područje ideologiziranoga opskurantizma i 
ignorantizma. 


Pretpostavimo li da postoji srpskohrvatski jezik, tada bi prva gramatika tog navodno 
postojećeg jezika bila gramatika Bartola Kašića. Ali budući da je bio katolik, isusovac i 
čakavac, to bi bilo nešto što niti jedan Srbin ne može prihvatiti, kako je izjavio Radoslav 
Katičić, to je pitanje za Srbe dublje od politike i implicira da su u biti djelomični nasljednici 
hrvatske jezično-kulturne tradicije, što je emocionalno za Srbe potpuno neprihvatljivo. 
Također, Kašić je pisao jezikom koji Srbi danas razumiju u odnosu na stariju srpsku 
književnost. Ta je činjenica nešto što je nesporno ali ujedno nezamislivo za srpski kulturni 
identitet, te, kao što smo također naveli, Kašićeva uloga prve i središnje figure za sve jezike 
na temelju štokavskog mora se odbaciti, zaboraviti ili marginalizirati, a Vuka Karadžića 
nekritički uzdignuti. Dakle, za srpske ideologe i kulturnu zajednicu- hrvatski, bosanski i 
crnogorski ne smiju postojati; svi koji govore štokavski za njih moraju biti etnički Srbi, a to bi 
isključilo samo Hrvate koji govore čakavski i kajkavski. U suprotnom bi čitava srpska 
predodžba o kulturnoj samosvojnosti krahirala kroz shizofrenu krizu kulturnog identiteta, jer, 
grubo rečeno- srpski jezik bi u toj pojednostavljenoj vizuri bio samo kasni i simplificirani 
izdanak hrvatskoga jezika. Naravno, takvo pozicioniranje izazvalo bi urušavanje i totalni 
kolaps čitavog zdanja velikosrpske ideologije. 


Ovi moderni novoštokavski jezici općenito su međusobno razumljivi jer se temelje na sličnim, 
iako malo različitim novoštokavskim narječjima, sa zajedničkim osnovnim rječnikom i 
gramatikom. No, u slučaju hrvatskoga, njegova zapadna novoštokavska osovina neprestano 
djeluje na ostale hrvatske govore, naime čakavske i kajkavske; dok je u slučaju srpskog 
istočnoštokavska osnova pod utjecajem torlačkog narječja. Štoviše, hrvatski i srpski i dalje 
su razumljivi zbog mnogih čimbenika, a jedan od njih je srpskohrvatska jezična politika koja 


je više od 70 godina umjetno zbližavala te jezike, s namjerom da ih konačno spoji u jedan 
jezik. No, ta politika serbokroatizma, kako ju je nazvao njemački slavist Leopold Auburger, 
bila je neuspješna zbog snažne individualnosti i etničko-kulturnih identiteta obaju jezika. 
Argument međusobne razumljivosti je nemoćan i zbog redukcionizma i zbog nemogućnosti 
kvantificiranja: jer jezik je više od razumijevanja drugih sličnih jezika kojima sugovornici 
govore, a i individualnost je jezika predstavljena u svim funkcionalnim stilovima: 
administrativnim, znanstvenim, publicističkim i književnim, kao i u gramatičkom ustroju od 
morfologije do sintakse i više od toga, a osobito u znanstvenom, tehničkom, vjerskom i 
civilizacijskom nazivlju. 


Međusobna razumljivost nije stalni parametar- jer varira s vremenom, a u slučaju hrvatskog i 
srpskog jezika općenito je ograničena uglavnom na područje svakodnevnog, kolokvijalnog 
govora i smanjuje se s razinama specijalizacije i intelektualizacije vokabulara, osobito u 
slučajevima kada hrvatski slijedi svoju temeljnu karakteristiku, purizam, jezično čistunstvo, 
koje preferira hrvatsko-slavenske ukorijenjene neologizme u odnosu na internacionalistički 
rječnik latinskog podrijetla u svim područjima kulture i civilizacije. Također, razumljivost je 
promjenjiva tijekom vremena i obrazovanja, pa čak i tijekom života pojedinca, a i nije ju 
moguće precizno mjeriti. Imajući to na umu, zamijeniti ćemo ovu zelenu oznaku s 
narančastom oznakom da označimo ovo stanje, pogotovo jer su male razlike u jezicima 
opasnije od velikih svima vidljivih razlika. 


Da bismo razumjeli što kajkavski, štokavski i čakavski znače za hrvatski jezik, najbolje ga je 
usporediti s grčkim trojstvom jonskog, dorskog i atičkog, gdje je povijest pisana mlađim 
jonskim, Herodotova djela napisana su jonskim, zborska lirika napisana je dorskim jezikom, 
a tragedija na atičkom. Na kraju, s Aleksandrom Velikim atički je počeo dominirati grčkim 
jezikom, a također s pojavom grčkog prijevoda Novog zavjeta. Svaki od ovih grčkih 
dijalekata ima veliki utjecaj i vrijednost kroz književnost, usporedivu s hrvatskom 
književnošću na svim narječjima - na primjer ova dva kajkavska i čakavska remek -djela 
napisana u 20. stoljeću. Hrvatsko narječno trojstvo stoga je sličnije grčkom dijalektalnom 
trojstvu, u usporedbi s dijalekatskim sustavima u drugim europskim jezicima. Razlika u 
odnosu na grčko trojstvo je u tome što dijelovi hrvatskog trojstva nisu povezani s nekim 
specifičnim književnim vrstama. 1:47:08 Kao što je primijetila hrvatska jezikoslovka 
Dubravka Sesar, hrvatska tronarječnost nije nestala stabilizacijom općenacionalnoga 
standardnoga hrvatskoga jezika. Ne samo da se održala u svakodnevnom govoru, nego živi 
u visokomimetičkoj i niskomimetičkoj jezičnoj kulturi kao neiskorjenjiva sastavnica 
hrvatskoga jezika. (citat) U hrvatskom slučaju nije sporno da je i Marulićev i Habdelićev jezik 
hrvatski, a ne neki drugi jezik. To jasno potvrđuje suvremena čakavska i kajkavska 
književnost koja nije samo čuvar hrvatske jezične povijesti i spona sa starijom književnom 
baštinom, nego i živa sociolingvistička činjenica. 1:49:39 Isključivost u sociolingvističkom 
određenju (izgovor odredženju) hrvatskih neštokavskih idioma kao narječja hrvatskoga 
jezika očito nije pomogla u opisu procesa standardizacije, kao ni u osvjetljivanju atipičnosti 
hrvatskoga slučaja ... Naprotiv. Djela književnih klasika koji su pisali i standardnom 
novoštokavstinom i svojim dijalektima (spomenimo samo Krležu i Ivaniševića), kao i prijevodi 
svjetskih klasika, npr. Goldonija na čakavštinu ili Shakespearea na kajkavštinu, potvrđuju 
umjetničkoestetsku funkcionalnost neštokavskih idioma. Današnji utjecaj medija također ne 
dopušta zanemarivanje čakavskih i kajkavskih govora (npr. u popularnoj 

glazbi). Njihova vitalnost potvrđuje da su granice među njima mekše i fleksibilnije nego što ih 
prikazuje jezikoslovlje. Zašto hrvatski jezični regionalizam u eri modernih komunikacija nije 


nestao nego se u zonama kulturnih središta još učvrstio? .. Taj očiti proces spontanoga 
prožimanja nasilno odijeljenih hrvatskih narječja sugerira da je riječ o problemu koji 
formiranjem novoštokavskoga standarda nije riješen. .. Genezu fenomena do danas 
sačuvane povijesne trojednosti hrvatskoga jezika, koja obilježava cjelovitost hrvatskoga 
kulturnoga prostora od pojave književnosti na narodnom jeziku, očito ne treba tražiti u 18., 
nego u 16. stoljeću. A odgovor na pitanje koji je to jezik daje usporedba s drugim slavenskim 
jezicima zapadnoga kruga: to je isti onaj jezik kojim (ne i kakvim) je pisana hrvatska 
renesansna književnost i kojim je započeo proces jezične standardizacije. (kraj citata) 
Primjer visoke literarne vrijednosti, integralne za modernu hrvatsku književnost, a posve 
neuklopive u bilo kakve serbokroatističke fantazije, vrhunsko su djelo Miroslava Krleže 
»Balade Petrice Kerempuha", a iz kojih donosimo odlomak: 


Nigdar ni tak bilo 

da ni nekak bilo, 
pak ni vezda nebu 
da nam nekak nebu. 


Kajti: kak bi bilo da nebi nekak bilo, 
nebi bilo nikak, ni tak kak je bilo. 


Ar je navek bilo da je nekak bilo, 
kaj je bilo, a je ne, kaj neje nikak bilo. 


Tak i vezda bude da nekak vre bude 
kak biti bude bilo da bi biti bilo. 


Ar nigdar ni bilo da ni nišče bilo, 
pak nigdar ni nebu da niščega nebu. 


Kak je tak je, tak je navek bilo, 
kak bu tak bu, a bu vre nekak kak bu! 


Kajti nemre biti i nemre se zgoditi, 
da kmet nebi trebal na tlaku hoditi. 


Nigdar još ni bilo pak nigdar nemre biti, 
da kmet neje moral na vojščinu iti. 


Kajgod kakgod bilo, opet je tak bilo, 
kak je bilo, tak je i tak bude bilo. 


Kak je navek bilo, navek tak mora biti, 
da muž mora iti festunge graditi, 


bedeme kopati i morta nositi, 
Z repom podvinutim kakti kusa biti. 


Kmet nezna zakaj tak baš mora biti, 


da su kmeti gladni, a tabornjiki siti. 


Ar nigdar ni tak bilo da ni nam tak bilo, 
pak nigdar ni nebu da kmet gladen nebu, 


kajti nigdar nebu na zemlji ni na nebu, 
pri koncu pak Turčin potukel nas se bu. 


A kmetu je sejeno jel krepa totu, tam 
il v katedrale v Zagrebu, 


gda drugog spomenka na grebu mu nebu 
neg pesji brabonjek na bogečkem grebu. (kraj citata) 


Ono što većina običnih ljudi, a što je i prilično iznenađujuće, čak ni dosta lingvista ne shvaća 
je sljedeće: jezik se može proučavati kao sustav dijalekata i kao standardni jezik. To su dvije 
različite stvari. Hrvatski, srpski, bošnjački i crnogorski razlikuju se kao sustavi dijalekata, 
kako je drugdje pokazano. A poanta je u tome da se očito razlikuju i kao standardni jezici. 
lako se svi temelje na novoštokavskim dijalektima- a koji su kako smo vidjeli bliske ali i 
različite varijante novoštokavštine, zapadnog ili istočnog podrijetla, što se odražava u 
fonologiji, morfologiji, rječniku i sintaksi- ova novoštokavska osnovica ne opisuje niti jedan od 
ovih jezika kao kodificiranu strukturu. Ovo je dijalekatska osnova, ili bliska osnova, koja se 
sastoji od osnovne gramatike i vokabulara. Dakle, novoštokavski temelji četiriju jezika koji 
daju elementarnu morfosintaktičku osnovu i rječnik, gotovo su isti ili vrlo slični, No, 
superstruktura ili nadgradnja kodificirane morfologije, sintakse, leksikona, tvorbe riječi, 
frazeologije, stilistike i semantike očito se razlikuje, razlikuje se zbog različitih kulturnih 
povijesti i različitih etnički utemeljenih dijalekatskih dodira, koji su rezultirali zasebnim, 
individualiziranim književnim i standardnim jezicima. 


Standardni jezici mogu se usporediti s kućama izgrađenima na sličnom, ili čak potpuno 
istom temelju- što, usput, nije slučaj. Jedna od dvije ili tri kuće može biti jednokatna, druga 
dvokatna, treća jednokatna s tavanom i tako dalje. Tri ili bilo koji drugi broj kuća mogu imati 
6, 10ili 16 prozora, različitih boja, različitih vrsta arhitektonskih rješenja i različitim brojem 
soba, kupaonica, kuhinja itd. Budući da jedna slika vrijedi tisuću riječi, prikazat ćemo dvije 
kršćanske katedrale izgrađene na gotovo istoj površini (5.000 četvornih metara). Jedna se 
nalazi u Engleskoj i anglokatolička je; druga je u Rumunjskoj i pripada Rumunjskoj 
pravoslavnoj crkvi. Engleska katedrala ili katedralna crkva Blažene Djevice Marije u Lincolnu 
je ovo: dok je katedrala Spasenja rumunjskog naroda ova: Temelj je, ako ga mjerimo, 
praktički iste kvadrature; a ipak se superstrukture zgrada očito razlikuju. Dakle, iako je 
novoštokavska osnovica možda temeljna za razumijevanje ovih jezika i njihovu međusobnu 
razumljivost- to je jednostavno samo segment. 


Standardni jezik je superstruktura ili nadgradnja, a dijalekatska osnovica temelj, ili u slučaju 
hrvatskog i srpskog samo vrlo slični temelji. A superstrukture imaju vrlo vidljivu individualnost 
i identitete, koji uključuju različite nazive za srpski i hrvatski, različit književni korpus, i 
drugačiju povijest standardizacije. 


Prema našim kriterijima hindski i urdski su različiti jezici, a američki engleski i britanski 
engleski su varijante istog jezika po svih pet kriterija. 


Ovaj video je posvećen Ivanu Derkosu. 


1. HISTORY OF THE CROATIAN LANGUAGE 


1.1. IN ENGLISH 
1.1.1. VIDEO 
A. YouTube, https://www.youtube.com/watch?v=_rhPZryNp-M 
B. archive.org, 
https://archive.org/details/identities-of-mutually-intelligible-Ianguages-croatian-serbian-bs-me 
-part-2-historical-survey 
C. Facebook, 
https://www.facebook.com/100071168561105/videos/4330821023633239 
1.1.2. E-BOOK 
A. In Word 
https://docs.google.com/document/d/1bLK4dPUyiSWASQoz5B9JBgTfbc35XA-CL_Xry3r8m 
vo/edit?usp=sharing 
B. In PDF, 
https://archive.or tails/i 
-part-2-historical-survey-1/page/162/mode/2up 


1.1. IN CROATIAN 
1.1.1. VIDEO 
A. YouTube, https://www.youtube.com/watch?v=ovDbOYPidPU 
B. archive.org, 
https://archive.org/details/identiteti-medusobno-razumljivih-jezika-hrv-povijesni-pregled 
C. Facebook, 
https://www.facebook.com/100071168561105/videos/1045679825995700 
1.1.2. E-BOOK 
A. In Word 
https://docs.google.com/document/d/1z4UXiDpgg-1YStV4-fBX_HfW3BS-Fj2kJQQZAdgYCsl/ 
edit 
B. In PDF, 
https://archive.org/details/povijest-hrvatskoga-jezika-identiteti-medusobno-razumljivih-jezika- 
hrvatskog-srp/page/214/mode/2up 


2. SOCIOLINGUISTIC COMPARISON BETWEEN CROATIAN AND SERBIAN 


2.1. IN ENGLISH 
2.1.1. VIDEO 


A. YouTube, https://www.youtube.com/watch?v=009HQ9hZPKE 


B. archive.org, 
https://archive.org/details/idenetities-of-mutually-inteligibille-languages-croatian-and-serbian- 
v-2-usporedba-studeni-2021 

C. Facebook, 
https://www.facebook.com/100071168561105/videos/581378993075649 


2.1.2. E-BOOK 
A. In Word 
https://docs.google.com/document/d/1aUu4C_GKKcCUpcLlow79FIzrIRpLE-BuyFCYhqlv 
owl/edit?usp=sharing 
B. In PDF, 
https://archive.org/details/identities-of-mutually-intelligible-languages-croatian-serbian-bosnia 
n-and-montenegrin-11-2021 


2.2. IN ATIAN 
2.2.1. VIDEO 
A. YouTube, all in Croatian 
https://www.youtube.com/watch?v=IRwbOHeoHUo, different content in English with 
Croatian subtitles, https://www.youtube.com/watch?v=dp-2eM9S6i8 


B. archive.org, 
https://archive.org/details/identiteti-medusobno-razumljivih-jezika-hrv-usporedba-v-2 


C. Facebook, 
https://www.facebook.com/100071168561105/videos/298562278979118 
2.2.2. E-BOOK 
A. In Word, 
B. In PDF, 


2.2. IN GERMAN 
2.2.1. VIDEO 
A. YouTube, https://www.youtube.com/watch?v=AC-gcacNm7A 
B. archive.org, 
C. Facebook, 
https://www.facebook.com/100071168561105/videos/298562278979118 
2.2.2. F-BOOK 
A. In Word, 
https://docs.google.com/document/d/1bRqZJZNMYBJeHay_4CX-kk4R8E5KUBIVbyOlyR 
wil O/edit 
B. In PDF, 
https://archive.org/details/identitaten-der-gegenseitig-verstandlichen-sprachen-kroatisc 


hen-und-serbischen/page/60/mode/2up 


